23 апрел 2021, Тошкент вақти: 12:55\nЙўловчилар мобил телефон ва компьютерларини синчковлик билан текшириш тўғрисида МХХ раҳбариятидан топшириқ берилган.\n- Яқинда, 25 феврал куни кетди. Айтаяпти, қанақадир аппарат чиқарган. Бошига тутиб кўради ва компютер, флешкаларни текшираяпти. Компютерингизни очамиз, деб туриб олади. Ҳаддан ортиқ қилиб юборганлар, дейди Озодлик суҳбатдоши.\n- Олиб кириб кетади. Флешкани олиб кириб кетиб текшириб, компютерни энди ўзининг нимасини текширадию памятини, қаерга киргансиз, нима. Озодлик радиосига кирган бўлсанг ҳам шунақа дейишаяпти. Шунақа қаттиқ қўрқитишаяпти. Масалан, биз ҳам Озодликдан янгилик ўқиймиз. Мен ўзим доимо Озодлик радиосига кириб янгиликлардан хабардор бўлиб тураман. Ўзинг эркин бўлиб туриб бир нарсани ўқиб билмасанг, дейди Абдулло.


16:54 17.09.2020 (Янгиланган 17:02 17.09.2020)\nЕвропа парламенти депутатлари Беларусдаги президент сайловлари якунларини тан олмади. Шунингдек, улар Александр Лукашенкони қонуний президент деб ҳисобламайди.\nТОШКЕНТ, 17 сен — Sputnik. Европа парламенти Беларусдаги президент сайловлари якунларини тан олмайди ва Александр Лукашенкони қонуний президент деб ҳисобламайди. Тегишли ҳужжат ташкилот сайтида эълон қилинган.\nТаъкидланишича, Европа парламенти Европа кенгаши позициясига мувофиқ 9 август куни Беларусда бўлиб ўтган президент сайловлари натижаларини рад этади. Чунки улар барча тан олинган халқаро меъёрлар бузилишига йўл қўйилган ҳолда ўтган.\n“... Александр Лукашенкони Беларусь президенти деб тан олмайди”, - дейилган ҳужжатда.\nЕвропа парламенти депутатлари 14-17 сентябрь куни ялпи сессияда Беларусдаги вазият, Алексей Навальний билан боғлиқ вазият ва Россия билан муносабат каби бошқа масалаларни муҳокама қилди.\nБеларусдаги оммавий норозилик намойишлари 9 август куни, президент сайловларида олтинчи маротаба Лукашенко ғалаба қозонгач, бошланган эди. МСК маълумотларига кўра, у 80,1 фоиз овоз олган. Мухолифат сайловларда Светлана Тихановская ғалаба қозонди дея ҳисоблайди. Тихановскаянинг ўзи мамлакатни тарк этишга қарор қилди ва Литвага йўл олди.\nНамойишларнинг илк кунларида куч тузилмаси ходимлари протест қатнашчиларига нисбатан кўз ёш оқизувчи газ, водомет, шовқин гранаталари, резина ўқларни ишлатишган. Сўнгра ҳуқуқ тартибот органлари митингларни тарқатишни ва куч методларидан фойдаланишни тўхтатишди.\nЛукашенко ўз қароргоҳига қўлида автомат билан вертолётда учиб келди - видео


16 май 2022, Тошкент вақти: 10:02\nРоссия президенти матбуот котиби Дмитрий Песков\nМухолифатчи Алексей Навальний Россия президенти матбуот котиби Дмитрий Песковга қарши Москванинг Пресненский туман судига даъво аризаси топширган. Бу ҳақда “МБХ медиа” нашри туман суди картотекаси ҳамда расмий вакили сўзларига таянган ҳолда хабар қилди.\nДаъво аризасида Навальний ТАСС агентлигининг 1 октябрдаги материалида Песков “ҳақиқатга мувофиқ келмаган” ҳамда мухолифатчининг “шаъни, қадр-қиммати ва ишчанлик обрўси”га доғ туширувчи маълумотларни тарқатганлигини қайд этган. Мухолифатчи суд қарори қонуний кучга кирган пайтдан бошлаб 10 кун ичида Президент админстрациясининг расмий сайтида раддия ёйинлашни талаб қилмоқда.\nШу йилнинг 1 октябрь куни Песков Навальнийнинг Владимир Путинни мухолифатчи жонига қасд қилганига оид айблови АҚШ Марказий разведка бошқармаси (МРБ) йўриғи билан амалга оширилганини билдирган. “Хаста билан МРБ мутахассислари ишлаётганини ҳисобга олинса, у мазкур ташкилот ўзига нима деса, шуни гапиряпти”, дея иқтибос келтирган Кремль матбуот котиби сўзларидан ТАСС агентлиги. Песков МРБ мутахассислари Навальнийга “турли инструкциялар”ни “биринчи марта бераётгани йўқ”лигини ҳам иддао қилган.\nРоссиядаги мухолифат лидерларидан бири Алексей Навальний заҳарланиш асоратлари билан 20 август куни Омскда касалхонага ётқизилганди – унинг аҳволи Томскдан Москвага парвоз қилаётган учоқнинг ичида ёмонлашган. Орадан икки кун ўтгач, мухолифатчи хотини ва ҳамкасблари ҳамроҳлигида Берлиндаги “Шарите” клиникасига кўчирилган. Комада бўлган сиёсатчи 19 кундан кейин ҳушига келганди.\nРоссиялик врачлар Навальний атайлаб заҳарланганини рад этиб, унинг ҳолатини “модда алмашинуви бузилиши” ўлароқ баҳолаганлар. Германиялик мутахасислар ва Европадаги қатор мустақил лабораториялар мухолифатчининг организмида “Новичок” заҳарли моддасига ўхшаш модда асоратларини топганлар.\nҒарб мамлакатлари Кремлдан Навальнийнинг заҳарланишига оид ҳолат юзасидан суриштирув ўтказишни талаб қилган. Россия тергов идоралари эса бу борада жиноят иши очишдан бош тортганлар. Шундан сўнг Европа Иттифоқи ва Буюк Британия заҳарланиш ҳодисасига алоқадорликда гумонланган ёки тергов ўтказилишига йўл бермаётган россиялик қатор амалдорлар ва ташкилотларга нисбатан санкциялар жорий қилган. Улар орасида Федерал хавфсизлик хизмати директори Александр Бортников, Россия президенти администрацияси раҳбарининг биринчи ўринбосари Сергей Кириенко, Россия президентининг Сибирь федерал округидаги мухтор вакили Сергей Меняйло ва бошқалар бор.\nНавальнийнинг ўзи суиқасд ортида шахсан Россия президенти Владимир Путин турибди, деб ҳисоблайди. Ҳозирда мухолифатчи Германияда соғлиғини тикламоқда, кейин эса ватанига қайтиб, сиёсий фаолиятини давом эттирмоқчи. Кремль Навальнийнинг заҳарланишига алоқадор эканига оид айбловларни рад этиб, буни Ғарбнинг провокацияси, деб атамоқда.


Путин Тошкентга эмас¸ Каримов Москвага келади\nЎтганда президент сифатида илк хориж сафарларини Тошкентга қилган Владимир Путиннинг ҳозирча Оқ саройни зиëрат қилиш режаси йўқ. Айни пайтда¸ 15 май куни Ислом Каримовнинг МДҲ ва КХШТ саммитларида қатнашиш учун Кремлга келиши айтилмоқда.\nПутин ҳузурида меҳмонда\nКремл расмийларига кўра¸ 15 май куни Москвада Мустақил давлатлар ҳамдўстлиги раҳбарларининг норасмий саммити бўлиб ўтади ва бу йиғинга 7 май куни расман Россия президентлигига қайтган Владимир Путин мезбонлик қилади.\nҲамдўстлик президентлари бу учрашувда Путинни Кремлга қайтиши билан табриклаш баробарида иқтисодий интерграция ва янги ҳамкорлик истиқболларини муҳокама қиладилар.\nАйни шу куни Коллектив хавфсизлик шартномаси ташкилоти (КХШТ) ўзининг юбилей сессиясини ўтказади.\nПостсовет ҳудудларида Россия ташаббуси билан тузилган бу ҳарбий-хавфсизлик иттифоқи 1992 йилнинг 15 май куни Тошкентда имзоланган ва келишувга Арманистон¸ Беларус¸ Қозоғистон¸ Қирғизистон¸ Россия¸ Тожикистон ва Ўзбекистон раҳбарлари имзо чеккан эди.\nПутин мезбонлик қиладиган бу ҳар иккала йиғинга¸ кўпдан МДҲ ва КХШТ йиғинларига қатнашмай қўйган Ўзбекистон президенти Ислом Каримовнинг ҳам иштирок этиши кутилмоқда.\nВладимир Путин 2000 ва 2004 йилларда Россия президентлигига сайлангач¸ илк хориж сафарини Тошкентга қилган эди.\n2012 йилда Бош вазирликдан яна президентликка қайтган Путин бу гал илк сафарини Беларусга қилмоқчи¸ айни пайтда¸ Ислом Каримов у билан учрашгани Москвага келаëтир.\nПрезидентлар кун тартибидаги бундай алмашинув Ўзбекистон-Россия¸ аниқроғи¸ Каримов-Путин муносабатларидаги жиддий ўзгаришлар ифодаси бўлиши мумкинми? Путиннинг Кремлга қайтиши Каримовнинг яна Россия орбитасига¸ Путин билан Андижон воқеаларидан кўп ўтмай¸ 2005 йил ноябрида тузилган стратегик иттифоқчиликка қайтишини англатадими?\nПрезидентлар кутиш палласига киради...\nКамолиддин Раббимов¸ ўзбекистонлик мустақил сиëсатшунос:\n- Каримов ва Путин қайтадан иттифоқчиликка қайтиши эҳтимолдан жуда ҳам узоқ. Гап шундаки, Каримов олдига ўша пайтда конкрет вазифалар қўйган эди. Режимни сақлаб қолиш, Ўзбекистоннинг изоляциясига тўлиқ йўл бермаслик. Ҳозир бу вазифалар амалга оширилган.\nБугунги кундаги Каримовнинг асосий вазифаси аксинча. Ташқи иқтисодий ва сиëсий муносабатларни дифференцация қилиш, яъни бутунлай Россияга монополия қилиб бериб қўймаслик ëки бутунлай Американинг қўлида қолмаслик. Аксинча уни тақсимлаш ва ўша тақсимни бир маромда, мезонда ушлаб туриш.\nШу нуқтаи назардан Путиннинг ташаббуси бўлмиш Евроосиë иқтисодий иттифоқига, мен аниқ биламан, Каримов ва Ўзбекистон ҳеч қачон кирмайди. Чунки Ўзбекистон тайëр эмас. Евроосиë ташаббуси фонида Каримов билан Путиннинг муносабатлари анча чигал кечади¸ дейишимиз мумкин. У Россия билан очиқдан очиқ конфликтга бормайди, айниқса Путин билан. Чунки режимнинг барқарорлиги бир неча жиҳатдан Россияга боғлиқ. Мигрантлар ва ахборот ҳудуди орқали Ўзбекистонга таъсир қилса, Ўзбекистон жамияти чайқалиши мумкин, режим чайқалиши мумкин. Каримов вазминлик билан Путиннинг Евроосиë иттифоқига қўшилмайди, лекин эвазига бир нарсаларни таклиф қилиши мумкин¸ деб ўйлайман.\nКаримовни анчагина предсказуемий, яъни таъбирли сиëсатчи дейиш мумкин. Унга босим қилса қайси томонга кетиб қолишини Путин ҳам билади. Шунинг учун ўйлайманки, Россияда, айниқса Путинда кутиш ҳолати бўлади. Ўзбекистон ҳокимият алмашинув палласига яқинлашиб бораяпти. Ҳокимият алмашинув палласида эътибор берсангиз, нафақат Россия бутун Ғарб ҳам Ўзбекистон билан муносабатларни имкон қадар илиқроқ қилишга ҳаракат қилаяпти. Чунки бу процессда уларнинг иштирок этиш ëки таъсир қилиш ниятлари бор. Путиннинг Каримовнинг ўриндоши танланишига таъсири бошқа давлатлар ва бошқа сиëсатчиларникидан кўра бир неча баробар юқори ва кўп бўлади. Шундан келиб чиқиб¸ албатта маълум бир босимлар бўлади. Лекин бу мисли кўрилмаган ва ултиматум формасидаги босимлар бўлмаса керак¸ деб ўйлайман.\nКаримов Путин утопиясини эътиборсиз қолдираверади\nАлексей Малашенко¸ Москвадаги Карнеги маркази таҳлилчиси:\n- Путин-Каримов муносабатларида ҳеч қандай сифат ўзгариши бўлмайди¸ деб ўйлайман. Зотан Путин Путинлигича¸ Каримов Каримовлигича қолади. Каримов эса¸ на Евроосиë интеграцион жараëнларида қатнашишни ва на КХШТ фаолиятини жонлантириш учун бирор жўяли иш қилишни истайди.\nПутин бу гал Кремлга постсовет ҳудудида Евроосиëни бирлаштиришга қаратилган ғоясини амалга кўчириш иштиëқи билан қайтмоқда. Аммо бу¸ назаримда¸ утопия – хомхаëлдан бошқа нарса эмас. Каримов буни жуда яхши тушунади ва шу боис бу ташаббусдан узоқда туришда давом этади. Россия ҳозирча фақат Қозоғистон билан мавжуд мустаҳкам алоқалар ва ўз пинжига тиқилган Беларусгагина орқа қилиши мумкин. Бошқаларни ҳар хил номдаги интеграцион тизимларга тиқиштириш¸ яқин орада амалга ошадиган иш эмас. Шу боис¸ мен Каримов-Путин муносабатлари динамикасида айтарлик жиддий ўзгаришлар бўлишини кутаëтганим йўқ.\nАлишер Илҳомов¸ Лондондаги Африка ва Осиë тадқиқотлари маркази таҳлилчиси:\n- Менимча¸ Путин ва Каримов ўзаро муаммолар ечимида “бор отангга¸ бор онангга”ни¸ саҳна ортидаги яширин рақобатни давом эттирадилар. 2005 йилда имзолнаган стратегик иттифоқчилик келишуви Андижон воқеаларидан кейин юзага келган конкрет вазият маҳсули эди. Ҳозирги конкрет вазиятда Каримов Россия таянчига кўп ҳам муҳтож эмас.\nАҚШ ва НАТО қўшинлари Афғонистондан чиқиб кетиш учун транзит йўли излаëтган ҳозирги пайтда¸ Каримов отнинг устида. Унинг келаси ҳафта Чикагода ўтадиган НАТО саммитига таклиф этилиши ҳам шунинг бир ифодаси. Бу ҳам ҳозирги сиëсий конъюктура маҳсули ва бу ҳам ўтади.\nШу боис¸ Каримов Кремл ва Путин билан очиқ зиддиятга боришдан қочади¸ деб ўйлайман. Шунинг учун Каримов Путин ташаббусларини қўлловчи¸ ижобий руҳдаги баëнотлар қилиб¸ аслида ўзини Евроосиë иқтисодий иттифоқи ва КХШТ каби Путин бошқарадиган тизимларга қўшилишдан олиб қочишда давом этади.\nМенимча¸ Ўзбекистон жанубий чегаралари 2014 йилдан кейин Толибоннинг эҳтимолий хуружлари олдида ҳимоясиз қолади ва Каримов жанубий таҳликага қарши яна Россия кўмагига муҳтож қолиши мумкинлигини эҳтимолдан соқит қила олмайди.\nШу боис¸ Каримов 2005 йилги каби ўзини Путин оғушига ташламаса-да¸ у билан ҳисоблашиб¸ Россия¸ Европа иттифоқи ва АҚШ билан мувозанатли муносабатларни ушлаб туришга уринади¸ деб ўйлайман.\nПутиннинг қўлида кузир қартаси йўқ...\nАждар Куртов¸ Россия Стратегик тадқиқотлар институти таҳлилчиси:\n- Ҳозирги конъюктурадан келиб чиқиб¸ мен Путин президентликка қайтганидан кейин ўзаро муносабатларда янги бир юксалиш бошланади¸ демаган бўлардим. Аксинча¸ муносабатлар очиқчасига совуқлашиб кетмаса-да¸ уларда сезиларлик аëзнинг сақланиб қолишини тахмин қиламан. Бу аëзлашувнинг эса¸ Россия эмас¸ Тошкент раҳбарияти ташаббуси билан¸ аниқроғи Каримовнинг ўз ташқи сиëсати приоритетларини муттасил ўзгартириб туриши ортидан юзага чиққанини эслатиб ўтмоқчиман.\nКейинги пайтларда¸ на Тошкент ва на Москва ўзаро муносабатларга оид бирор кескин баëнот қилгани йўқ. Ўзбекистон Евроосиë иқтисодий иттифоқи ва КХШТ каби давлатлар устига қуриладиган тизимларга принципиал жиҳатдан қўшилмай келаëтир ва Каримовнинг бу сиëсатида Путин қайтгач¸ бирор бир ўзгариш бўлишига ишонмайман.\nПутин қайтгани билан¸ унинг қўлида Каримовни бу позициясидан қайтарадиган таъсир воситалари йўқ. Ўзбекистондаги хавфсизлик вазияти ҳозиргидан кўра таҳликалироқ¸ Толибон Ўзбекситон жанубий ҳудудларига жиддий таҳдид бўлиб турган 1999 йилда Каримов Россияга орқа ўгириб¸ деб Коллектив хавфсизлик шартномасидан чиқиб кетган эди. Каримовнинг бундай намойишкорана сиëсат услуби бугунги келиб ўзгаргани йўқ ва буни Путин ҳам яхши билади. Шу боис¸ мен Путиннинг Кремлга қайтиши¸ Каримовни Путинга яқинлаштиришига ишонмайман.\nПутин сопини ўзини чиқаришга уринади\nСаодат Нишонова¸ ўзбекистонлик мустақил шарҳловчи:\n- Каримов ҳеч қачон ташқаридагилар ноғорасига ўйнамайди. Уни ҳаракатлантирадиган нарса ичкаридаги кучлар ўртасидаги мувозанат¸ аниқроғи шундай мувозанатни ушлаш эҳтиëжидир. Зотан Каримовга асл босим манбаи ана шу ички кучлардир. Ҳозир у¸ назаримда¸ Ташқи ишлар вазирлиги¸ куч ишлатар тизимлари ва йирик бизнес эгалари томонидан босимга олинган.\nБиринчиси¸ ҳам Россия¸ ҳам Ғарб ва бошқалар билан мувозанатли муносабат юритиш тарафдори. МХХ назоратидаги куч ишлатар тизимларининг эса¸ Путин мансуб Россия ФСБи билан киндиги ҳалиям битта ва кейинги пайтларда Москвадан Ўзбекистон силовикларига режали босим бўлаëтганини сезиш мумкин. Каримовга яқин амалдорларга тегишли йирик бизнес эса¸ НАТО ва АҚШ Афғонистондан чиқиш жараëнида таклиф қиладиган юзлаб миллион долларлик шартномадан қуруқ қолмаслик¸ ундан имкон қадар каттароқ улуш олиб қолиш ғамида.\nЙиллардан бери МДҲ ва КХШТ саммитларига келмай қўйган Каримовнинг 15 май куни Москвага келиши¸ Москвадан Тошкентдаги муайян гуруҳлар орқали унга босим бўлаëтгани ифодаси¸ деб ўйлайман. Акс ҳолда¸ у Москвага келмаган бўларди.\nКаримов ва Путин муносабатларининг кейинги тадрижи Путин қўлида Каримовни муросасозроқ бўлишга мажбурлайдиган қандай босим воситалари борлигида қолган. Бу босим эса¸ на Россиядаги миллионлаб ўзбек мигрантлари¸ на Россия ахборот воситалари исталган маҳал бошлаши мумкин ахборот хуружи ва на жанубий чегаралар хавфсизлигидир.\nБу Каримовнинг ўз ëнидагилар қилиши мумкин (Андижондаги каби) турли интригалардир. Каримов ҳозир эҳтимолий таҳдидларни нейтраллаштиришга уринади ва шу боис Москвага келмоқда. Москвада Путин гапларига бош қимирлатиб¸ ачом-ачом қилиб¸ табассум билан гаплашиб Тошкентга қайтгач¸ Каримовнинг кейинги ҳаракатларини кузатиш лозим бўлади.\nАгар у ўз ëнидагилардан ë катта бизнес эгаларидан бирортасини қурбон қилса¸ у мувозанатни қайта жойига қўйган бўлади. Акс ҳолда¸ бир неча ой ичида¸ ë Ўзбекистон чегаралари ë мамлакат ичкарисида қандайдир инцидентлар чиқишини кутиш мумкин.


Шимкентлик йигит лотин алифбосига ўтишнинг осон йўлини ўйлаб топди\nЖанубий Қозоғистон вилояти ҳокимлиги ташкил этган “Хакатон” хакерлик марафонининг ғолиблари аниқланди. Шимкентлик ихтирочи Қуаниш Рисқулов лотин ҳарфига кўчиш пайтида учрайдиган қийинчиликларни енга оладиган усулни тавсия этиб, 1 млн. тенгени қўлга киритди.\nЁдингизга солсак, IT мутахассислари орасида ўтган танлов вилоят ҳокимлигининг ташаббуси билан бундан бир ой бурун эълон қилинган эди. “Хакатон” марафони Элбоши сиёсатини қўллаш мақсадида йўлга қўйилган лойиҳа.\nТадбирда талабалар, ўқувчилар, ёш ихтирочилар ва турли даражадаги IT мутахассисларидан иборат 50 киши иштирок этди. Улардан 8 нафар IT мутахассисининг лойиҳаси энг яхши деб топилди.\nҚуаниш Турсунқулули ахборот технологиялари соҳасида 8 йилдан буён тер тўкиб келади. У бунгача бир неча компьютер дастурларини тайёрлаб, Алмати, Астана шаҳарларида ўтган республика танловларида совринли ўринларни эгаллаган. Танлов ҳакамлари Қуанишнинг лойиҳасини ўз вақтида тайёрланган дастур деб баҳолади.\nКелгусида кирилчани лотин ҳарфига бир зумда алмаштирадиган дастурга маблағ ажратиб, амалга кенг кўламда жорий этиш мўлжалланмоқда. Ташкилотчилар лойиҳанинг келгусида давом эттирилишини айтдилар.\nС. ШАРИФБОЕВА, 2017-07-21, 19:04 247


28 ёшли мутахассис «Ҳоффенҳайм» бош мураббийига айланди\n19:39 / 11.02.2016\nБундеслига вакили «Ҳоффенҳайм» жамоасига янги бош мураббий тайинланди. Жамоа ёшлари билан ишлаб келаётган 28 ёшли мутахассис Юлиан Нагельсманн бундан буён асосий жамоани бошқаради. Бу ҳақда жамоа расмий сайтида хабар берилган.\nЮлиан Нагельсманн билан 2019 йилнинг июнигача битим имзоланган. Аввалига унинг мавсум якунида тайинланиши режалаштирилганди. Аммо мавсум давомида истеъфога чиқарилган Маркус Гиздолнинг ўрнига олиб келинган Хуб Стивенс ҳам соғлиғи туфайли ишни давом эттира олмаслигини билдиргач, Нагельсманни режадагидан олдинроқ жамоа бош мураббийига айлантиришга қарор қилинган.\nШу тариқа, бу мутахассис бундеслига тарихига энг ёш бош мураббий сифатида кирадиган бўлди. Бунгача, Германия чемпионатидаги энг ёш бош мураббий сифатида Маттиас Заммернинг номи тилга олинарди. У 32 ёшида Дортмунднинг «Боруссия» жамоаси бошқарувига келиб, 34 ёшида чемпионликка эришганди.\nМаълумот учун, Нагелсман 2010 йилда, 23 ёшида жамоада иш бошлаганди.\nАйни вақтда «Ҳоффенҳайм» 20 турдан кейин 14 очко билан турнир жадвалининг қуйи қисмида, 17 ўринни эгаллаб турибди.\n"Ҳоффенҳайм" жамоасини кейинги мавсумдан бошлаб 28 ёшли мураббий бошқаради


Энг қиммат ва энг арзон озиқ-овқатлар қаерда? - 01.10.2021, Sputnik Ўзбекистон\nСтастистика қўмитаси сентябрь ойининг охирида озиқ-овқат маҳсулотларининг минимал ва максимал нархларини аниқлади. 01.10.2021, Sputnik Ўзбекистон\nТОШКЕНТ, 1 окт - Sputnik. Қаерда гўшт энг арзон нархларда сотилмоқда? Қаерда энг қиммат? Картошка, пиёзчи? Статистика қўмитаси ҳудудидаги марказий деҳқон бозорларда озиқ-овқат нархлари фарқини аниқлади. 2021 йил 29 сентябрь ҳолатига кўра: Эътибор беринг, бунда фақатгина деҳқон бозорлари ҳудудидаги озиқ-овқат маҳсулотлари нархлари ҳисобга олинган. Супермаркет, минимаркет, дўконлардаги нархлар инобатга олинмаган.\nдеҳқон бозорлари, иқтисод, нарх-наво\n10:01 01.10.2021 (янгиланди: 10:04 01.10.2021)\nСтастистика қўмитаси сентябрь ойининг охирида озиқ-овқат маҳсулотларининг минимал ва максимал нархларини аниқлади.\nТОШКЕНТ, 1 окт - Sputnik. Қаерда гўшт энг арзон нархларда сотилмоқда? Қаерда энг қиммат? Картошка, пиёзчи? Статистика қўмитаси ҳудудидаги марказий деҳқон бозорларда озиқ-овқат нархлари фарқини аниқлади.\n2021 йил 29 сентябрь ҳолатига кўра:\nСуякли мол гўшти (1 кг) — 45000 (Нукус) – 68000 (Андижон) сўм;\nҚўй гўшти (1 кг) — 52000 (Фарход бозори) – 80000 (Олой бозори) сўм;\nКартошка (1 кг) — 2500 (Навоий, Самарқанд, Фарғона) – 6000 (Тошкент) сўм;\nПиёз (1 кг) — 1000 (Термиз) – 3000 (Андижон) сўм;\nСабзи (1 кг) — 2000 (Нукус, Термиз) – 9000 (Тошкент) сўм;\nТухум (10 дона) — 6000 (Гулистон, Қўйлиқ) – 14000 (Фарход бозори) сўм;\nГуруч (1 кг) — 5000 (Нукус, Жиззах, Термиз) – 17 500 (Наманган) сўм;\nЎсимлик мойи(1 л) — 13600 (Эски жўва бозори) – 24000 (Олой, Миробод) сўм;\nШакар (1 кг) — 7500 (Тошкент) – 9000 (Бухоро, Чирчиқ) сўм.\nЭътибор беринг, бунда фақатгина деҳқон бозорлари ҳудудидаги озиқ-овқат маҳсулотлари нархлари ҳисобга олинган. Супермаркет, минимаркет, дўконлардаги нархлар инобатга олинмаган.


ЮСУФ ХОС ҲОЖИБ: МАРД БАҲОДИРЛАР ЎЛМАЙДИ\nДавлат бошқаруви ва ҳарбийлик хусусида\nЮсуф Хос Ҳожиб XI асрнинг атоқли шоири, донишманди ва давлат арбобидир. Унинг туғилган йили аниқ эмас, тахминан XI асрнинг 20-йиллари арафасида таваллуд топган, деган маълумотлар бор. Унинг ягона асари «Қутадғу билиг» («Саодатга элтувчи билим») достони ҳижрий йил ҳисоби билан 462 (милодий 1069/70) йилда ёзилган.\nЮсуф Хос Ҳожибнинг ватани Баласўғун (Куз Ўрда) Қирғизистоннинг Тўқмоқ шаҳри яқинида бўлган Оқпишин шаҳри ўрнида ҳозир ҳам бор.\nЮсуф Хос Ҳожиб ўз даврининг донишманди сифатида форс, араб тиллари, бадиий адабиёт, тарих, фалакиёт, математика каби ижтимоий ва аниқ фанларни ўрганган. Айни пайтда ватандоши Маҳмуд Кошғарий билан бир сафда туриб, туркий қабилаларнинг тили, урф-одатлари, оғзаки ва ёзма адабиётини мукаммал ўрганиб, «Қутадғу билиг» достонини яратди.\nЮсуф Хос Ҳожиб ушбу асарида давлат ва ҳокимият, ҳукмдор ҳамда амалдорлар, турли ижтимоий табақалар, уларнинг давлат ва жамият олдидаги ўрни ҳамда роли ҳақида фикр-мулоҳаза юритади.\nҲар томонлама билимга эга бўлган шоир, жумладан, ўз давридаги ҳукмдорларга қарата шундай дейди: «Эй ҳукмдор, халқнинг сенда уч хил ҳаққи бор, сен бу ҳақни тўла ва ўз жонингга жабр қилма. Бу ҳақиқатнинг бири: пулнинг қадрини кўтариш, унда олтин ва кумушнинг софлигини ошириш ва буни кузатиб туришдан иборат; яна бири: эл учун ишончли, мустаҳкам ва тўғри қонунлар чиқар, буни эл сендан кутади; учинчи: йўлларни қароқчилардан, хароб қилувчилардан сақла».\nЮсуф Хос Ҳожибнинг юқоридаги фикри ҳукмдорлар учун йўл-йўриқ, дастуруламал вазифасини ўтайди. Шоир фикрини давом эттириб, юқоридаги уч талабни ҳукмдор олдига қўяр экан, шунинг эвазига ҳукмдор халқдан ҳам уч нарсани талаб этишга ҳақли деб ёзади: «Эй элнинг сардори, халқнинг сенга бўлган шу талабларини бажарганингдан сўнг ўзинг ҳам халқдан уч нарсани талаб қилишга ҳақли бўласан: бири – ҳар қандай қонун чиқарсанг, уни ҳамма сўзсиз ва тез бажариши керак; иккинчидан, давлат солиқларини ўз вақтида сахийлик билан давлат хазинасига топшириб турсинлар; учинчи – бутун халқ дўстингга – дўст, душманингга – душман бўлиши керак».\nШоирнинг ўз давридаги бу доно сўзлари бугунги кунда ўз аҳамиятини йўқотган эмас. Юсуф Хос Ҳожиб ҳукмдорларга панд-насиҳат қилар экан, давлатнинг ҳарбий кудратини белгиловчи ҳарбий кишилар ҳақида ҳам муҳим панд-насихатлар айтади: «Ҳарбий киши, хусусан қўшин бошлиғи, лашкарбоши шундай шахс бўлиши керакки, бу бошлиқнинг номини эшитган заҳотиёқ душман лашкарларининг уйқуси ўчиб кетсин, албатта, лашкарбошилик оғир, машаққатли иш, чунки жангда у душман билан юзма-юз туради, шунинг учун бу вазифага мард, ботир, мерган кишиларни белгилаш лозим, – деб ёзади шоир. Лекин, – деб сўзини давом эттиради у, – бу вазифага ғофил, қўрқоқ кишиларни қўймаслик керак, унга (лашкарбошига) бойлик кетидан қувиш, ер-сувим деб, боғ-роғим деб олтин-кумушга кўнгил берган киши муносиб эмас». Айниқса, аскар тепасида турган лашкарбоши салобатли, хушчирой, айни пайтда қаттиққўл ва талабчан бўлиши лозим. Шоир ёзади:\nУрушда юраксиз киши кераксиздир,\nЮраксиз киши заифларнинг эшидир.\nЮраксиз кишилар лашкарни бузади,\nЛашкар бузилса, жасур мардларни бузади.\nУрушда жасурлар сабр-матонатли бўлиши керак,\nЁв от солиб келганда, маҳкам туриб даф қилиш керак.\nШубҳасиз, бу ўлим муҳаққақдир,\nЛекин вақти-соати етмагунча мард, баҳодирлар ўлмайди.\nЛашкарбоши, деб ёзади шоир:\nЛашкар бошловчи киши кўнглини\nкатта тутса, мағрур бўлса,\nШубҳасиз, ёвидан (бундай) киши калтак ейди.\nКўнгли катта (ғурурли) киши ғафлатда қолади.\nҒофил киши эса барбод бўлади, ё бевақт ўлади.\nЁмонларга ғазаб сиёсат лозим,\nЯхшиларга доим ҳурмат лозим.\nШоир қўшин бошлиғи қуйидаги сифатларга эга бўлиши кераклигини уқтиради:\nУрушда ботир арслонюракли бўлиши керак,\nЖангга кирганда қоплонбилакли бўлиши керак.\nТўнғиздек човут солувчи, бўридек кучли,\nАйиқдек ҳийлакор, қўтосдек қасоскор бўлиши керак.\nЯна қизил тулки каби ҳийлачи бўлса,\nТуя эркагидек узоқ ўч сақласа, кўр.\nЎзини зағизғондан ҳушёрроқ тутиши керак,\nҚоя қузғуни каби узоқ-узоқларга кўз югуртириш керак.\nБотир арслон каби ҳимматини улуғ тутса,\nТунлари хаёлчан бедор она каби бўлса.\nБундай сифатлар билангина киши ҳарбий бўлади,\nҲарбий (жангчи) бўлади ҳам яроғдор бўлади.\nЮқоридаги мисралардан англашиладики, шоир ҳарбий кишиларнинг характери, хулқ-атворини яхши билган, айтиш мумкинки, эҳтимол, ҳарбий зобит бўлган.\nЯрашиш иложи бўлса, яраш,\nЙўқ бўлса, совут кий, бел олишиб кураш.\nАгар босишга сен илож топмасанг,\nЭлчи юбориб сен бор, эл бўлиб юр.\n«Жангда, – деб ёзади шоир, – тажрибаси бор, ёки катта баҳодирларни биринчи бўлиб юбориш керак, чунки уларда тажриба бор, улар жуда жанговар бўлади, кичик ёшли аскарлар жангда ўзини йўқотиб қўйиши мумкин».\nИнонадиган кишиларни олдиндан ва кейиндан қўйгин,\nЎнгингдан ва сўлингдан бироз бошқаларни қўй.\nЭнг аввал узоқдан ўқ билан уришиш керак,\nЯқинлашса, найза билан уришиш керак.\nАгар ўлганлар бўлса, ҳурматини келтириб кўтар (дафн қил),\nЎғил-қизлари бўлса, уларнинг ҳаққини бер.\nБугина эмас, лашкарбоши ё юртбоши бўлсанг, қуйидаги ишларни, албатта, бажаришинг лозим, деб қайта-қайта уқтиради, насиҳат қилади.\nЎзинг лашкарбоши ё элбоши бўлсанг,\nТўғри бўл, қулоғингни, кўзингни ўткир тут.\nЎзинг Ҳожиб (амалдор) бўлсанг, пора олмаслик лозим,\nКамбағал, тул, етим сўзларини тинглаш керак.\nХуллас, гапнинг қисқаси, Юсуф Хос Ҳожибнинг «Қутадғу билиг» асари XI асрнинг ноёб нодир ёдгорлиги сифатида Ўрта Осиё ва Шарқий Туркистондаги туркий халқларнинг ардоқли асари сифатида бугунги кунда ҳам ўз аҳамиятини йўқотган эмас. Ёшларни ватанпарварлик, инсонпарварлик ва мардлик руҳида тарбиялашда ушбу асарнинг ўрни алоҳида аҳамиятга эга. Зеро, ўтмишни чуқур ўрганмай, халқимиз тарихини билмай туриб, келажакни қуриб бўлмайди.


Добавлено: 16.09.2016, 11:27\n1. Қўлларингизни ювинг!\nБу қоида ҳаммага маълум. Қўлингизни ювишнинг иложи бўлмаса, албатта нам салфетка билан бўлса-да артинг. Вируслар ташқи муҳитда бир неча соат ёки кун яшаши мумкинлигини унутманг.\nЭрталаб албатта фаол ҳаракатлар қилинг ва чуқур-чуқур нафас олинг. Нафас олиш натижасида қонга кислород тушиши осонлашади ва модда алмашинуви яхшиланади. Организмнинг вирусларга қаршилик кўрсатишини кўчайтиради.\n4. Сигарета тутунидан нафас олманг!\nБолалар ҳам сигарета тутунидан нафас олишларига йўл қўйманг. Бундай тутун бурун шиллиқ пардаларини қуритиб, организмдан вирусларни ҳайдаб чиқаришга ёрдам берадиган нафас йўлларидаги митти тукчалар ҳаракатини тўхтатади.\nКунига ҳеч бўлмаганда ярим соатга ўзингизга дам беринг, ўзингиз учун ёқимли иш билан шуғулланинг. Ижобий ҳиссиётлар натижасида организмимизни вируслардан муҳофаза қилувчи иммун тизими фаоллашади.\n6. Атрофингиздагиларни унутманг!\nОрганизмни токсинлардан тозалаш учун кунига 2 литр суюқлик ичиш лозим. Суюқлик танани намлик билан таъминлайди ва соғайишга ҳалал бераётган токсинларни ҳайдайди.\n8. Витаминлар қабул қилинг!\nКуз ва баҳор мавсумида витаминлар қабул қилиш билан биргаликда, мева-сабзавотлардан кўпроқ енг. Қизил, сариқ рангли сабзавот ва мевалар вирусларнинг душмани бўлган С витаминига бой.\nБуғли ҳаммомда 80 даражали ҳароратда шамоллаш вируслари нобуд бўлади.


Отинойилар ва имом хатибларнинг фаолиятларидан лавҳалар » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Янгиликлар » Отинойилар ва имом хатибларнинг фаолиятларидан лавҳалар\nОтинойилар ва имом хатибларнинг фаолиятларидан лавҳалар\n12-05-2021, 19:08 muslim Янгиликлар 93\nҚизилтепа тумани"Рамазон ҳайитига тайёргарлик бошланди, туман имом хатиблар ЎМИ ва вилоят вакиллиги томонидан юборилган 11.05.2021даги 01А/ 59,01/20 буйруқларини ижросини таъминлаш Рамазон ҳайитини кўтаринки руҳда ўтказиш масаласида йиғилиш бўлиб ўтди. Туман бош имом хатиби Орипов. З\nНавбаҳор тумани"Сарбозор" маҳалласи ҳудудидаги 14- мактабда мактабнинг битирувчи синфлари ўқувчиларининг ота - оналари ва мактаб ўқитувчилари иштирокида мактаб Васийлик ва назорат кенгаши йиғилиши бўлиб ўтди. Йиғилишда битирувчи ёшларнинг билим даражаси, хулқи ва жамоат жойларида ўзини тутиш одоби ҳақида, мактаб директори Раҳимов. Б, васийлик ва назорат кенгаши раиси Жабборова. К, ота - оналар қўмитаси раиси Қудратов. М, ҳамда мураббийлар ва ота- оналарнинг фикрлари тингланди. Келгуси режалар белгилаб олинди.\n"Сарбозор" маҳалласи отинойиси Жабборова Карима.\nЗарафшон шаҳар "Юлдуз" МФЙ 19-кичик туман Меъморлар кўчаси 52-хонадонда яшовчи Муҳаммадиев Аслон ва Кенжаева Дилнозалар ўртасида келиб чиққан келишмовчилик сабаблари маҳалла ходимлари ҳамда отинойиси Ахамиятова С. томонидан ўрганиб чиқилди.\nМаҳалла отинойиси ёшларга оила муқаддаслиги, ажримнинг улкан гуноҳ эканлиги, эр-хотиннинг ўз олдидаги бурч ва вазифаларини уқтириб, қўлланма китобчалар тақдим қилди.\nЭр-хотин бир-биридан узр сўраб бирга яшашга келишиб олишди.\nОтинойилар ва имом хатибларнинг фаолиятларидан\nОтинойилар ва имом хатибларнинг фаолиятларидан лавҳалар ...\nОтинойилар ва имом хатиблар фаолиятларидан лавҳалар ...\nОтинойилар ва имом хатиблар фаолиятларидан\nОтинойилар ва имом хатиблар фаолиятларидан лавҳалар. ...


15:15 / 31.01.2019 6042 pdf Ўқиш режими + -\nУнинг бу гапларини маъқуллаган ҳолда қўшимча қилдим: «Сизнинг гапларингизда жон бор. Фақат замонни ва маконни яратган Аллоҳ шу замон ва маконда қандай қилиб Уни рози қиладиган тарзда яшаш қоидаларини ҳам ўргатиб қўйган. Физика-математика қонун-қоидалари вақт ўтиши билан ўзгармай турганидек, бу қоидалар ҳам ўзгармайди».\nХуллас, дўстимнинг биргина эътирози сабаб инсоннинг нигоҳи хусусидаги айрим мулоҳазаларни қоғозга туширишга жазм қилдим.\nИслом – ҳусни хулқ дини\nЭнг гўзал ахлоқни, энг мукаммал одобни фақат Исломдан топиш мумкин. Бутун оламларга раҳмат қилиб юборилган, қиёматгача келадиган барча умматларнинг энг сўнгги пайғамбари Муҳаммад соллаллоҳу алайҳи васаллам ўзларининг рисолатлари охиригача инсоният ҳаёт тарзининг Аллоҳ наздидаги энг мақбул шаклу шамойилини кўрсатиб, ўргатиб кетдилар. Ана шу одоб-ахлоқ мажмуасининг муҳим бир кичкина жиҳати борки, аксарият ҳолларда бизнинг назаримиздан четда қолиб кетади.\nПайғамбаримиз соллаллоҳу алайҳи васалламнинг шамойилларини ўқиганимизда у зоти муборакнинг юрганларида виқор билан, худди юқоридан пастга тушаётгандек оҳиста қадам босганлари айтиб ўтилган. Яна шу изоҳлар орасида заруратсиз атрофга назар ташламай, нигоҳларини оёқларининг учига қаратиб қадам босишлари ҳам эслатиб ўтилади. Шу ердаги кишининг диққатини қарийб ўзига жалб этмайдиган «нигоҳ» масаласи аслида ахлоқ деб аталмиш норманинг энг марказида туради. Нега дейсизми? Бу саволга мақолани ўқиб чиққанингиздан кейин қисман бўлса ҳам жавоб топасиз, иншааллоҳ.\nАслида Расулуллоҳ соллаллоҳу алайҳи васалламнинг бошқалар билан бирга ўтирганларида, дўстлари билан учрашганларида, нутқ сўзлаганларида, сафарга чиққанларида ва бошқа ҳолатларидаги нигоҳлари бир-биридан ўзининг мазмунига қараб ажралиб туради.\nАллоҳ таоло бу дунёда ҳамма нарсани сабабларга боғлаб қўйди. Бошқа илмлар Пайғамбаримиз соллаллоҳу алайҳи васалламга қай йўсинда ўргатилган бўлса, нигоҳни номақбул жойларга қаратишдан сақлаш одобини ҳам Аллоҳ таолонинг Ўзи ўргатди. Қуръони каримда бундай марҳамат қилинади:\n«(Эй, Муҳаммад!) Мўминларга айтинг, кўзларини тийсинлар ва фаржларини сақласинлар. Ана шу улар учун пок (йўл)дир. Албатта, Аллоҳ нима ҳунар қилаётганларидан ўта хабардордир» (Нур, 30).\nШайх Муҳаммад Содиқ Муҳаммад Юсуф роҳимаҳуллоҳ мазкур оятни бундай тафсир қилганлар:\n«Ушбу ояти каримада зинога сабаб бўлувчи энг бош омил – номаҳрам аёлларга эркакларнинг шаҳват назари билан қарашлари ман қилинмоқда. Аллоҳ таоло Пайғамбаримиз Муҳаммад Мустафо соллаллоҳу алайҳи васалламга хитоб қилиб, мўмин эркакларни номаҳрам аёлларга назар солишдан тийилишга ва фаржларни зинодан сақлашга буюришни амр этмоқда. Бу эркак киши аёлнинг қорасини ҳам кўрмасин, дегани эмас. Балки ҳожатдан ташқари қарамасин, деганидир. Мисол учун, бир номаҳрам аёлга назари тушиши билан бошқа томонга кўзини бурсин, унга қараб туравермасин, қараши шаҳват назарига айланиб кетмасин. Чунки аёл кишига бир муддат давомий қараш эркак кишида шаҳвоний туйғуни қўзғатади. Шаҳват билан қараш зинога олиб бориши ҳам мумкин. Пайғамбаримиз соллаллоҳу алайҳи васаллам бундай қарашларни «кўз зиноси» деб атаганлар».\nҚалб эшиклари ҳамма нарса учун очиқ\nИнсон учун ниманинг зарарли, ниманинг фойдали эканини Аллоҳдан бошқа ким ҳам билади? Аллоҳ таоло суюкли Пайғамабари соллаллоҳу алайҳи васлламга хитоб қилиб, кўзнинг хатти-ҳаракатини бошқариш, уни назорат қилиш зарурлигини таълим беряптими, демак, бу амалнинг натижаси Аллоҳ наздида катта аҳамиятга эга. Шариатдаги энг катта гуноҳлардан саналмиш зинонинг илк чегараси, айнан шу қарашдан бошланиши ояти карима билан маълум қилинмоқда.\nИслом тасаввуфига оид мўътабар манбаларда инсон танасидаги барча аъзо: кўз, қулоқ, қўл, оёқ, сезиш аъзоларидан олинган таъсиротлар назаргоҳи илоҳий бўлмиш қалбда жамланиши айтилган. Кўз билан нимани кўрсак, унинг акси ҳам қалбимизда ўз нақшини пайдо қилади. Нақшбандия тариқатининг етук шайхларидан Хожа Аҳрори Валий қуддиса сирраҳунинг «Рисолаи валадия» китобида худди шу нуқтага эътибор қаратилиб: «Инсон бу оламда нимага назар солса, унинг нақши қалбда намоён бўлаверади. Соликнинг асосий вазифаси мана шу нақшларни йўқ этиш», дейилган.\nДемак, инсон кўзи худди камерага ўхшаб нимага назари тушса ўшани қалбда сақлаб бораверади. Уй, кўча, иш жойими қаерда бўлмайлик, назаримиз тушган барча нарсанинг акси, керакли-кераксиз, фарқи йўқ, қалбимиз хотирасига жойлашиб бораверади. Уйда телевизор кўрамиз, ҳар хил каналларга бирма-бир кириб чиқамиз, агар инсон тарбиясига салбий таъсир этмайдиган дастур бўлса яхши, агар акси бўлса-чи, масалан, жангари фильмлар, беҳаё тасвирлар... Кўчада кетаётиб табиатга назар солиш, унинг гўзаллигидан баҳра олиб Аллоҳга ҳамд айтиш қаерда-ю, номаҳрамларга назар солиб, хаёлни бузиш қаерда... Инсоннинг кўнгли, ҳатто нохуш нарсаларга назари тушганда ҳам беҳузур бўлиб, анчагача ўзига келолмай юради...\nХуллас, эрталабдан кечгача керак ва нокерак нарсалар билан тўлиб кетган қалб қандай қилиб уларнинг ичидан биз учун муҳимини ажрата олади? Уни ажратишга вақти етадими? Фойдасидан зарари кўп бўлган бу «нақш»лар инсоннинг ақлини, хаёлини банд қилиши, фикрларини шакллантириши нафс тарбияси ҳақида ёзилган мўътабар китобларимизда жуда кўп маротаба айтиб ўтилади. Инсон табиатида пайдо бўладиган паришонхотирлик, хаёлпарастлик, ишёқмаслик, баджаҳллик, қайсарлик, бепарволик, худбинлик каби салбий характерларнинг шаклланишида айнан кўзнинг ўрни катта. Шунинг учун нимаики бўлса ўзида жам этувчи қалбимиз «эшик»ларини назорат қилишимиз керак. Икки олам сарвари, меҳрибон Пайғамбаримиз соллаллоҳу алайҳи васаллам биргина «нигоҳ»ни назорат қилиш билан сизу биз умматларини қанчадан-қанча маънавий, қалбни булғайдиган зулматлардан, кулфатлардан сақлаб қолишни ўргатмоқдалар.\nҲар ҳоллари ўрнак\nРасулуллоҳ соллаллоҳу алайҳи васалламнинг ҳар бир ҳоллари, хулқ-атворлари саҳоблар учун дарс эди. Саҳобалар бутун ҳаёт тарзларини ҳам зоҳиран, ҳам ботинан Расулуллоҳ соллаллоҳу алайҳи васалламга ўхшатишга ҳаракат қилишарди. Ва бу интилишни ўзлари учун шараф деб билишган. Ҳазрати Усмон розияллоҳу анҳунинг «Кўзни ҳаромдан сақлаш, қандай чиройли шаҳват пардасидир», деган биргина гапидан муаллим Пайғамбаримиз соллаллоҳу алайҳи васалламнинг тарбиялари бу саҳобийда қанчалик таъсир қилганини тушуниш қийин эмас. Ҳазрати Усмон розияллоҳу анҳудаги бу фаросат қаердан пайдо бўлди? Саҳобийда қайд этилган бу нозик қараш шубҳасиз, ахлоқнинг энг мукаммали билан хулқланган муборак зот – Расулуллоҳ соллаллоҳу алайҳи васалламнинг тарбияларининг самараси эди.\nГарчанд биз «назар қилиш» одобининг умумий қоидалари ҳақида сўз юритаётган бўлсак-да, номаҳрамларга боқишдан кўзни сақлаш бу қоидаларнинг энг бошида туради. Айнан шу сабабдан ҳам бунинг нақдар хавфли эканини билган Пайғамбаримиз соллаллоҳу алайҳи васаллам бизни огоҳлантириб, нигоҳни номаҳрамлардан сақлаш борасида жуда ҳам кўп тавсияларини айтиб ўтганлар.\nЖарир розияллоҳу анҳудан ривоят қилинади:\n«Пайғамбар соллаллоҳу алайҳи васалламдан тўсатдан назар тушиб қолиши ҳақида сўрадим. Бас, У зот, кўзингни бошқа томонга бур, дедилар» (Имом Муслим, Абу Довуд, Термизий, Насоий ривоят қилишган).\nИмом Термизий Бурайда розияллоҳу анҳудан ривоят қилган ҳадисда Пайғамбаримиз соллаллоҳу алайҳи васаллам: «Эй Али, назарга назарни эргаштирма! Биринчиси фойда бўлса, иккинчиси сенга зарардир», деганлар (Имом Абу Довуд ва Термизий ривоят қилишган).\n«Одам боласига зинодан бўлган насибаси ёзилгандир. Икки кўзнинг зиноси назар солишдир. Тилнинг зиноси гапиришдир. Икки қулоқнинг зиноси эшитишдир. Икки қўлнинг зиноси ушлашдир. Икки оёқнинг зиноси юриб боришдир. Нафс орзу ва иштаҳа қилади, фарж эса уни ё тасдиқлайди, ё ёлғонга чиқаради».\nАбу Саъид Худрий (розияллоҳу анҳу)дан ривоят қилинади:\n«Набий солаллоҳу алайҳи ва саллам: «Йўлларда ўтиришдан эҳтиёт бўлинглар», дедилар. «Эй Аллоҳнинг Расули, биз гаплашиб ўтиришга мажбур бўламиз», дейишди. «Агар ўтирсангиз йўлнинг ҳақини адо қилинг», дедилар. «Йўлнинг ҳақи нима, эй Аллоҳнинг Расули?» дейишди. «Кўзни тийиш, озор бермаслик, амри маъруф ва наҳйи мункар», дедилар» (Имом Бухорий, Имом Муслим ва Абу Довуд ривояти).\nИмом Абу Довуд Али розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам у кишига: «Тирикнинг ҳам, ўликнинг ҳам сонига назар солма», деганлар.\nМўминни энг кўп ўйлантирадиган, энг кўп ташвишга соладиган нарса бажараётган ибодатларидан ҳаловат неъматини топиш, унга эришиш масаласи, десак муболаға бўлмайди. Ҳар бир ибодат қилаётган мўмин ўзининг ҳолини яхши билади. Гоҳида шунчалик кўп ибодатлар билан машғул бўлсак-да, кўнгил бажарган ибодатларимиздан таскин топмайди, хотиржамлик туймайди. Аксинча, шайтон васвасасидан қутилиш қийин кечади. Мана шундай таҳликали ҳолатлар баъзан мўмин устидан шайтон ва тарбия топмаган нафснинг ғалабаси билан якун топади. Яъни мўмин бажараётган ибодатларидан ҳаловат ололмаганидан кейин бора-бора ибодатларни тарк этишгача ҳам бориб қолади. Расулуллоҳ соллаллоҳу алайҳи васаллам иймон ҳаловатини топиш борасида, унинг йўллари, қоидалари ҳақида жуда ҳам кўп тавсиялар берганлар. Масалан, ота-онага хизмат қилиш, уларни розилигини топишда ҳам қалб ҳузур топиши, хотиржам бўлиши ҳақида айтиб ўтилади. Қарангки, мўмин учун энг зарур бўлган иймон ҳаловатини топиш йўлларидан бири ҳам нигоҳни сақлаш одобининг ичига яшринган экан.\nИмом Аҳмад Абу Умома розияллоҳу анҳудан ривоят қилган ҳадисда эса Пайғамбаримиз соллаллоҳу алайҳи васаллам: «Қайси бир мусулмон бир аёлнинг гўзалликларига назари тушсаю, сўнгра кўзини олиб қочса, албатта, Аллоҳ уни шундай ибодатга алмаштирадики, унинг ҳаловатини топади», деганлар.\nАллоҳнинг меҳрибонлигини қарангки, бизнинг наздимизда оддий амал бўлиб туюлган кўзни номаҳрамлардан олиб қочишлик Аллоҳ томонидан жуда катта мукофот – «иймон ҳаловати» билан қарши олинмоқда. Демак, “нигоҳни сақлаш” қоидасининг қадр-қиммати ҳам жуда баланд экан. Бу масалада иккиланиш мўмин кишига ярашмайди. Расулуллоҳ соллаллоҳу алайҳи васаллам “кўзингизни номаҳрамдан сақланг, шунда иймон ҳаловатига эришасиз!” дедиларми, демак бу ҳақиқат. Мўмин учун бу дунёда иймон ҳаловатини топишдан ҳам лаззатлироқ нима бўлиши мумкин? Бундай иймон ҳаловатига эга инсонларнинг ботиний ҳоллари ҳам нақадр гўзал ва шаффоф бўлишини Ислом тарихидаги машҳур сиймолар мисолида кўришимиз мумкин. Имом Қушайрий роҳимаҳуллоҳнинг «Рисолаи Қушайрия»сида Анас ибн Молик розияллоҳу анҳу билан бўлиб ўтган воқеъа ривоят қилинади.\nБир куни Анас ибн Молик розияллоҳу анҳу ҳазрати Усмон розияллоҳу анҳунинг ёнига кетиб туриб, кўзи кўчадаги бир номаҳрамга тушиб қолади. Унинг чиройи хаёлини банд қилади. Шу хаёл билан ҳазрати Усмон розияллоҳу анҳунинг ёнига киради. Ҳазрати Усмон розияллоҳу анҳу унинг бу ҳолатини кўриб:\n– Эй Анас! Кўзларингда зино изларини кўряпман, – дейди.\nГап нимада эканини дарҳол тушунган Анас розияллоҳу анҳу ҳайрат ва хижолат оҳангда:\n– Аллоҳнинг Расулидан кейин ҳам ваҳий келяптими? – деб сўрайди. Шунда ҳазрати Усмон розияллоҳу анҳу:\n– Йўқ, бу басират ва фаросатдир, – дейди.\nПайғамбаримиз соллаллоҳу алайҳи васалламнинг ён-атрофларида юриб, у зоти муборакнинг файзу барокотларидан қониб-қониб баҳра олган, одобу ахлоқларини камолотга етказган азиз саҳобийларнинг (Аллоҳ ҳаммаларидан рози бўлсин) ҳаёт тарзлари, одобу ахлоқлари кейин келадиган барча уммат учун энг намунали, энг ёрқин ўрнак бўлиб қолаверади.\nИтоатда илоҳий ёрдам бор\nАллоҳ таолонинг «иффат» деб аталмиш нодир неъматни бандаларига инъом этиши қанчалик катта фазилат бўлса, унинг поймол этилиши билан банданинг тубанлашиб кетиши ҳам айни ҳақиқат. Нақшбандия тариқати шайхларидан Усмон Нурийнинг «Инсон қачон бу сифатни тарк этса, унинг даражаси бошқа махлуқотнинг даражасидан ҳам тушиб кетади. Аллоҳ Қуръони каримнинг 34 жойида Марям онамиз номларини зикр қилади. У зотни «Иффатини сақлаган Марям» (Анбиё сураси, 91-оят) деб бандаларига таърифлайди. Демак, аёл зотининг энг буюк иззати ва шарафи Марям онамиздек энг чиройли иффат соҳиби бўлишликдир».\nДинимизда назарни номаҳрамлардан олиб қочишни эркагу аёлга бир хил буюрган. Бу борадаги буйруқ ва тавсияларга ҳар икки жинс вакиллари бап-баравар риоя қилишга мажбурлар. Ҳа, оддий деб билганимиз бир нигоҳ, бир боқиш аслида жуда ҳам катта кулфатларнинг дебочаси эканига шубҳа йўқ.\nНақшбандия тариқати таълимотидаги «Назар бар қадам» қоидаси айнан Расулуллоҳ соллаллоҳу алайҳи васалламнинг мана шу «нигоҳ» шамойиллари асосида ривожлантирилади. Ушбу тариқат таълимотида солик (тариқат йўлидаги киши) нигоҳини ҳар доим назоратда ўшлаб туриши талаб этилади. Чунки солик мунтазам равишда қалбини мосиваллоҳдан поклаб туришга интилар экан, назарга бепарволик қалбга келиб турган илоҳий файзларнинг йўлини тўсиб, қалбнинг қорайиб кетишига олиб келади, дейилган. Шу сабабдан ҳам солик учун ҳар доим тавозу аҳлига ярашадиган одоб-ахлоққа мувофиқ иложи борича нигоҳларини ерга қадаб, зарур бўлмаган ҳолларда атрофига ҳуда-беҳуда назар ташлашдан тийилиш тавсия этилган. Бу қоидаларга амал қилиш асри саодатда ва Ислом дини ривожланган кейинги даврларда қанчалик аҳамият касб этган бўлса, «ҳаё пардалари» кўратилган шу кунларда уларга риоя қилиш ҳар қачонгидан ҳам зарурроқ бўлиб кўринмоқда. Агар биз динимиз буюрган ана шундай нодир кўрсатмаларга, Пайғамбаримиз соллаллоҳу алайҳи васаллам тавсияларига итоатда қойим бўлсак, юқорида таъкидланганидек, Аллоҳ таолонинг илоҳий нусратларига ноил бўламиз. Риоя қилмасак-чи? У ҳолда катта фазилатлардан бенасиб қоламиз.\nБир куни Расулуллоҳ соллаллоҳу алайи васаллам бир гуруҳ саҳобаларини эрта тонгда сафарга боришга буюрдилар. Уларнинг орасидан биттаси айтилган вақтда сафарга чиқмади ва оиласига:\n– Аллоҳ Расули соллаллоҳу алайҳи васаллам билан пешин намозини бирга ўқиб, кейин салом бериб видолашамоқчиман, шунинг учун кеч қоламан. Ҳам дуоларини олмоқчиманки, бу дуо қиёмат куни менга шафоатчи бўлсин, – дейди.\nБу киши Расулуллоҳ соллаллоҳу алайҳи васаллам билан бирга намоз ўқиб бўлгач, У зотга юзланди ва салом беради. Расулуллоҳ соллаллоҳу алайҳи васаллам унга:\n– Биродарларинг сендан қанча узоқлашганини биласанми? – дедилар. Саҳобий:\n– Ҳа, улар эрта тонгда кетганларидан бери узоқлашдилар, – деди.\nБунга жавобан Расулуллоҳ соллаллоҳу алайҳи васаллам:\n– Нафсим қўлида бўлган Зотга қасамки, улар фазилат бобида сендан шарқ ва ғарб орасидаги энг узоқ масофачалик узоқлашдилар, – деб буюрдилар (Имом Аҳмад ривояти).\n– Ер юзидаги ҳамма нарсани инфоқ қилсанг ҳам уларнинг эрта тонгда чиққанларидаги фазилатни қўлга кирита олмайсан, – деб буюрганлар (Имом Термизий, имом Аҳмад, Байҳақий ривояти).\nАгар мақсадимиз одобу ахлоқимизни яхшилаш, ибодатларимиздан ҳаловат топиш, бир сўз билан айтганда, Аллоҳнинг севган қули бўлишдан иборат бўлса, ҳар қандай замонда, қаерда бўлмайлик, ҳар кору ҳолимизда Расулуллоҳ соллаллоҳу алайҳи васалламнинг барча тавсияларига мажбуран эмас, чин ихлос билан амал қилишимиз лозим бўлади. Зеро, шариатдаги ҳар бир буйруқ, ҳар бир тавсиянинг замирида инсонни икки дунё саодатига эриштирувчи йўллар яшириндир. Бу нарсаларга бепарво бўлмаслигимиз керак. Биргина “Нигоҳни сақлаш” қоидаси шунчалик қадру қимматга эга экан, унинг ўрнини бошқа нима ҳам боса олиши мумкин?\nЎқиган ояту ҳадисларимиз, муборак зотларнинг ҳолларидан ўзимиз учун керакли хулоса чиқариб олиш виждонимизга ҳавола. Динимиз пешволари, азиз устозларимиз сирлар макони бўлмиш қалб инсонни Аллоҳга яқинлаштиради, Унинг розилигига эриштиради деганлар. Худди шу тарзда Аллоҳдан узоқлаштирувчи нарса ҳам қалбдир.\nНазаргоҳи илоҳий бўлмиш қалбимизни пок ҳолда сақлаш қўлимизда. Инсон хатолардан холи эмас. Лекин бу нарса ҳеч қачон хотиржамликка олиб бормаслиги керак. Аксинча, ҳар бир билиб-билмай қилинган хато ва гуноҳлар учун дарҳол ўзимизни қўлга олиб, уларни бартараф этиш чораларини кўришимиз энг тўғри йўл ҳисобланади. Бу борада ҳадиси шарифларда етарли тавсия ва кўрсатмалар берилган. Масалан, тавбаи насуҳ қилиш (қайтариб бажармаслик шарти билан қилинган тавба), гуноҳларнинг кечирилишини сўраб Аллоҳга ёлвориш, дарҳол бирорта савобли амални бажариш, рўза тутиш, нафила намозлар ўқиш шулар жумласидандир. Уламоларимиз қачон, қаерда бўлмасин ҳар бир суннатга амал қилишда Расулуллоҳ соллаллоҳу алайҳи васалламга маънавий боғланиш бор дейишган. Бу гап сизу биз яшаб турган шу тезкор ахборот асрига ҳам тааллуқлидир. Бу имкониятни қўлдан бой бермаслигимиз керак. Шундай экан, кўча-куйда юрганимизда ҳаддимизни билиб, нигоҳимизни ҳар хил бўлмағур нарсалардан сақлаб, тавозуъ билан юришга ҳаракат қилсак, Расулуллоҳ соллаллоҳу алайҳи васаллам ваъда берганларидек, Аллоҳ таолонинг ажру мукофотларига ноил бўлаверамиз, иншааллоҳ. Хато-ю саҳвларимизни Аллоҳ кечирсин. Валлоҳу аълам.\nАлишер 09:57 / 05.02.2019\nЖуда долзарб масала кутарилган.хаммамиз учун фойдали эслатмалар.рахмат.айникса кузникурган нарсаси калбда акс этиши мухрланиши мавзусида Яна макола булса эди.чунки хозирги Кунда куча куйдаги назарларга Яна кулимиздаги телефон хам кушилган....\nMuhammaddiyor 10:57 / 04.02.2019\nГуноҳларим нақадар кўп эканлигини билардим... лекин мақоладан сўнг уларнинг ашаддийларини ажратиб олдим. бошқа такрорламасликка ҳаракат қиламан. Муаллифдан миннатдоран\nУлуғбек Султон 15:27 / 02.02.2019\nРахмат сизларга.Имом Табарий Абдуллоҳ ибн Масъуд розияллоҳу анҳудан ривоят қилган ҳадиси қудсийда: «Албатта, (номаҳрамга) назар қилиш иблиснинг заҳарланган ўқларидан биридир. Ким Мендан қўрқиб, у (назар)ни тарк қилса, бадалига бир иймон бераманки, унинг ҳаловатини ўз қалбида топади» - шу хадисни шарх қилиб берсангиз.\nРаҳмат савол учун.\nБу жуда ҳам машҳур ҳадис бўлиб, кўплаб олимлар томонидан шарҳланган. Аллоҳ таъоло ояти кримасида “Зинога яқинлашманглар” дейди. Бу ердаги буйруқ зинога олиб борувчи ҳамма йўллардан, воситалардан ўзингизни сақланг деганидир, деб тафсир қилган муфассирлар. Инсонни баданига оддий санчилган уқни олиб ташлаб, оддий усул билан даволаса бўлаверади. Агар ўқ заҳарланган бўлса, у одамни бошқа аъзоларига ҳам ўз таъсири ўтказади, фалаж қилади, баъзан ўлимгача олиб келади, уни давоси ҳам оғир бўлади, ортга чўзилади. Демак, номаҳрамларга назар солиш бу инсон қалбига оддий ўқ билан эмас, балки махсус заҳарланган ўқ билан зиён етказиш билан баравар экан. Бундай назардан инсон қалбида пайдо бўлган нохўшлик унинг фикрини банд қилиб, шайтоний хаёлларни ақлида ҳукмрон қилади. Натижада бундан фойдаланган нафс инсонни яна худди шундай гуноҳларни қайта-қайта бажартиришга мажбурлайверади дейди, уламоларимиз. Кўз зиносидан бошланган бундай гуноҳлар секин аста катта гуноҳгача ҳам бориши мумкин. Аллоҳ таоло худди мана шу нафсимизга ёқадиган, лекин иймонимиз қабул қилмайдган “номаҳрамга қараш ҳаракатини”, у ҳар қанча оғир бўлмасин, қайсар нафсга қарши чиқиб, тўхтатсангиз, кўзингизни олиб қочсангиз эвазига қалбингизда иймон ҳаволатини бераман деяпти. Бу ердаги муҳим нуқта хоҳиш истаклари жуда ҳам кучли бўлган, ҳийлакор нафсга жасорат кўрсатиб қарши чиқа олишликдир. Мана шу ҳаракат, мана шу мужодала мукофотга лойиқ деб топилмоқда. Энг тўғрисини Аллоҳ билади.\nбектош 18:23 / 01.02.2019\nЖуда яхши фойда олдим рахмат\nMahmud 17:17 / 01.02.2019\nЖуда ҳам зўр мақола Аллоҳ рози бўлсин\nBobur 15:36 / 01.02.2019\nОкилжон 10:14 / 01.02.2019\nНазарни назорат килишнинг фойдаларини тушундим иншааллох риоя килишга бор кучимни сарфлайман насиб булса. Бундай туркум маколаларни купрок бериб борсангиз. Макола авторига ва Сизларга миннатдорлик билдираман\nЗуфар 06:04 / 01.02.2019\nЖуда таъсирланиб, кўп маълумот олдим\nАллоҳдан бошқага атаб жонлиқ сўйиш\n16:25 / 31.01.2019 1882\nҲолатимдан маҳзун бўлма\n07:00 / 01.02.2019 1685\nБиз аввало юртимиз қадимда барча исломий илмларга улкан ҳисса қўшган ва бошқаларга устоз ҳамда ўрнак бўлган юрт эканини англаб етишимиз лозим.Биз имом Бухорий, давоми...\n973 16:05 / 19.10.2019\nБу дунёда тоатларнинг мукофоти, гуноҳларнинг жазоси\nБу дунёдаги яратилган ҳар бир нарса охиратдаги нарсаларнинг бир кўриниши, намунасидир. Бироқ уларнинг ташқи кўриниши ўхшасада, аслида, бирбиридан мутлақо фарқ давоми...\n2114 05:00 / 01.03.2017\nШукр араб тилида аслида оз ем билан семирадиган ҳайвонга нисбатан ишлатилади. Неъмат берувчига мақтов сўзларини айтишга шукр сўзини ишлатиш машҳур бўлган.Шукр давоми...\n1971 05:00 / 28.02.2017\nФикр дурдоналари (28-қисм)\n141. Сабр ndash ҳаётнинг қулоғи га Модомики, Аллоҳ мен билан бирга экан, ҳаргиз енгилмайман деб шивирлашингдир.142. Баъзи одамларнинг ҳаётингдан чиқиб кетиши кўпинча давоми...\n2638 12:02 / 18.04.2017


Светов: Трампнинг Польшага боришдан воз кечгани - буринга чертишдир\n15:33 05 Июл 2020\n17:06 30.08.2019 Ҳавола олиш\nСиёсатшунос ва журналист Юрий Светов Дональд Трампнинг ташрифдан воз кечиши Польша ва Европа учун нимани англатиши ҳақида ўз фикр-мулоҳазаларини билдирди\nАҚШ президенти Дональд Трамп келаётган дам олиш кунларида Польшага режалаштирилган ташрифини бекор қилганини эълон қилди.\nАмерика етакчиси Иккинчи жаҳон уруши бошланиши санасига бағишланган тадбирларда қатнашиши режалаштирилаётган эди. Энди Трамп ўрнига Польшага вице-президент Майк Пенс боради.\nЭкспертнинг сўзларига кўра, Варшавада ўтказиладиган тадбирни, айнан Трамп учун ташкиллаштиришган эди, айнан АҚШ етакчиси Польшани Европадаги Штатларнинг бош элчиси ва вакили этиб тайинлаши керак эди.\n"Ва худди шу пайтда уларнинг бурнига бу тарзда чертишди", - дея сарказм қилади эксперт.\nПольша ўзини Иккинчи жаҳон урушининг асосий қурбони сифатида кўришни истайди. Унинг жафокашлиги ҳеч кимникига тенг келолмайди, ҳамма буни ёдда тутмоғи, қадрламоғи лозим, Польша эса барчасини баҳолаш билан шуғулланади, деб давом этади Юрий Светов.\nЭксперт таъкидига кўра, бугунги кунда Польша нигоҳида Германия "бир оз айбдор", СССР ва Россиянинг унинг олдидаги айби эса "бошдан ошиб ётибди". Ва бу ерда нимагадир, Польшанинг Чехословакия бўлинишидаги иштироки, хусусан, у Тешин вилоятини ўзиники қилиб олганлиги умуман ёдга олинмайди.


10 гектар ерни 30 миллион сўмга олиб бермоқчи бўлган фирибгар ушланди - YANGILIK .RU yangilik.ru\nMar 28, 2021 жиноят\nЎзбекистон Республикаси Бош прокуратураси ҳузуридаги иқтисодий жиноятларга қарши курашиш департаменти Қорақалпоғистон Республикаси бошқармаси ҳамда ДХХ Қорақалпоғистон Республикаси бошқармаси ходимлари ҳамкорлигида фуқаро Х.С. нинг аризасига асосан ўтказилган тезкор тадбир давомида яна бир фирибгарлик жинояти фош этилди.\nБу ҳақда Департаментнинг Корақалпоғистон Республикаси бошқармаси матбуот хизмати ЎзА мухбирига маълум қилди.\nФуқаро Х.Н. ариза муаллифининг ишончига кириб, унга 30 миллион сўм эвазига боғдорчилик ва узумчиликни ривожлантириш учун Тўрткўл тумани ҳудудидан 10 гектар ер майдонини олиб беришни ваъда қилган. Натижада 2021 йил 23 март куни Тўрткўл тумани Ёшлик маҳалла фуқаролар йиғини ҳудудида ариза муаллифи Х.С.дан 30 миллион сўм пулни фирибгарлик йўли билан олаётган вақтида ушланди.\nМазкур ҳолат юзасидан Департаментнинг Корақалпоғистон Республикаси бошқармаси томонидан фуқаро Х.Н.га нисбатан Ўзбекистон Республикаси Жиноят Кодексининг тегишли моддалари билан жиноят иши қўзғатилиб, Қорақалпоғистон Республикаси прокуратурасига юборилди.\nФарғонада фермер хўжалигидан 16.500 АҚШ долларини ўғирлаган шахс қўлга олинди


Виртуал қабулхона Боғланиш 17 Май 2017\tҲар бир масала ҳамжиҳатликда ҳал этилмоқда\nПрезидентимиз Шавкат Мирзиёевнинг шу йил 6 майда пойтахтимизда амалга оширилаётган бунёдкорлик ишлари ҳамда ижтимоий-иқтисодий лойиҳалар билан танишиш, халқ билан мулоқот қилиш мақсадида Яшнобод туманига ташрифи мисолида буни яққол кўриш мумкин. Мулоқотларда ҳудудни янада ривожлантириш билан боғлиқ бир қатор таклиф ва тавсиялар илгари сурилди.\nБундан руҳланган туман аҳолиси шу кунларда ҳудуд инфратузилмасини ривожлантириш, кенг кўламли бунёдкорлик ва ободонлаштириш ишларини изчил давом эттирмоқда. Айни чоғда улар маҳаллаларда йиғилиб қолган муаммолар ҳамда турли масалалар бўйича вақтида тегишли ташкилотларга мурожаат қилишмаганидан афсусда эканини яширмаяпти. Эндиликда янада фаол бўлиш ва замон билан ҳамнафас ҳолда яшаш лозимлигини чуқур англаб етганлар.\nЯшнободликларга кўмак бериш мақсадида “Маҳалла” хайрия жамоат фонди республика бошқаруви ҳамда ҳамкор ташкилотлар томонидан ҳудуддаги маҳаллаларда аҳоли билан мулоқотлар ўтказилди. Натижада ижтимоий-маънавий муҳит янада барқарорлашиб, фуқароларнинг кўплаб муаммолари жойида ҳал этилди. Шу билан бирга, тумандаги 57 та маҳалла фуқаролар йиғини фаолияти ўрганилиб, уларга услубий-амалий ёрдам кўрсатилди. Ўрганиш давомида фуқаролар ўзини ўзи бошқариш органлари фаолиятига доир ҳужжатлар тартибга келтирилиб, маҳаллалар моддий-техника базасини -мустаҳкамлаш, жамоатчилик комиссиялари фаолиятини кучайтириш, “Ота-оналар университети” ҳамда “Оила — маҳалла — таълим муассасаси” ҳамкорлигини тизимли равишда йўлга қўйиш юзасидан зарур тавсиялар берилди.\n— Республика ишчи гуруҳи томонидан туман ҳудудидаги маҳаллаларга бириктирилган жамоатчилик назорати гуруҳлари аъзолари 2725 та оила билан мулоқот ўтказиб, уларни ўйлантираётган 789 муаммонинг аксарияти жойида ҳал қилинишига кўмаклашди, — дейди “Маҳалла” хайрия жамоат фонди республика бошқаруви раиси ўринбосари Дилшода Мирзажонова. — Ўрганишлар жараёнида, ҳатто, баъзи инсонлар ўз соғлиғига бефарқ қараши аниқланди. Ана шундай инсонлардан 161 нафари тиббий кўрикдан ўтказилди. Ногиронлик аравачасига муҳтож 52 нафарига тез орада махсус аравачалар етказиб бериладиган бўлди.\nЯна бир гап. Айрим инсонлар ишхонада ташаббускор бўлади, янги ғоя ва таклифларни илгари суради. Аммо маҳалла фаолиятига келганда, ушбу фаоллик унчалик сезилмайди. Гап шундаки, Яшнобод туманида 6 та касб-ҳунар коллежи, 34 та мактабгача таълим муассасаси, 28 та умумтаълим мактаби, 12 та оилавий поликлиника бўлиб, уларнинг айримлари деворлари турли бўлмағур сўзлар билан бежалган эди. Бугунги кунга келиб, улар бартараф этилди. Аслида бундай ҳолатларнинг олдини олишда маҳалла фаоллари, таълим муассасаси, тиббиёт маскани ҳамда ҳуқуқ-тартибот органлари ходим-лари, умуман, ҳудудда яшаётган ҳар бир киши фаоллик кўрсатиши керак. Дарҳақиқат, бугун юртдошларимиз мамлакатимизда олиб борилаётган кенг кўламли ислоҳотларга дахлдорлик ҳисси билан яшамоқдалар. Шундай фаоллик яшнободликларда ҳам юксалиб бораётгани эътиборга молик. Улар нафақат маиший масалалар, шунингдек, ижтимоий муаммоларни ҳам ўртага ташламоқда. Масалан, Дўстобод маҳалласи аҳли Олтинтепа кўчасидаги “Беҳруз” тўйхонасига ўтиш жойида светофор ўрнатиш таклифини берди. Айни пайтда светофор ўрнатиш ишлари олиб борилаяпти.\nРеспублика ишчи гуруҳи аъзолари томонидан ўтказилган мулоқотларда ҳудуд аҳолиси томонидан билдирилган 247 та муаммо ва таклиф туманнинг 2017 йил учун мўлжалланган “йўл харитаси” дастурига киритилгани ҳам ана шу фаоллик самарасидир.\nУмуман, Президентимизнинг бу туманга ташрифи яшнободликларнинг руҳини кўтариб, бунёдкорлик ва ободонлаштиришга бўлган иштиёқини янада ошириб юборди. Маҳаллалардаги ўзибўларчилик, лоқайдлик, бефарқлик ўрнини ҳушёрлик, огоҳлик, ишчанлик эгалламоқда. Муҳими, улар ҳаётдан рози ҳолда катта орзу-умидлар билан яшаб, меҳнат қилмоқда, эртанги кунга бўлган ишончи эса мустаҳкам.\n« Ота-оналар орзу-умидлари ифодаси\tИлғор ғоялар, амалий таклифлар ва юқори натижалар »


Тожикистонда президент танқидидан сўнг телевидениеда танқидий-таҳлилий материаллар пайдо бўлди\nТожикистон президенти давлат телевидениеларида таърифу тавсифлар, мақтов ҳаддан ортиқ кўплигини танқид қилганидан сўнг уларда таҳлилий-танқидий материаллар пайдо бўлди.\nСўнгги бир ҳафта давомида мамлакатнинг биринчи каналида бир неча таҳлилий ва танқидий кўрсатув намойиш этилди. Жумладан, Турсунзода туманида кузги экин зарурий даражада йўлга қўйилмагани танқид қилинди. Унга кўра, ҳосил йиғиштириб олиниб, ер бўш бўлишига қарамай, баъзи ҳудудларда ер ўз вақтида шудгор ҳам қилинмаган.\nЯна бир танқидий кўрсатувда Кўлоб шаҳрида чиқинди қутилари ўз вақтида бўшатилмаслиги сабабли санитария-эпидемиология талабига зид ҳолат пайдо бўлганлиги намойиш этилди.\nТаҳлилий кўрсатувлардан яна бирида айтилишича, Хатлон вилояти шаҳар ва туманларида 21 та истироҳат боғи мавжуд бўлиб, фақат 4 таси талабга жавоб беради. Ҳатто вилоятнинг маъмурий маркази – Бохтар (собиқ Қўрғонтепа) шаҳридаги боғ ҳам талабга жавоб бермайди.\nЯна бир кўрсатувда озиқ-овқат маҳсулотлари таҳлил қилиниб, Тожикистонга импорт қилинаётган баъзи маҳсулотларнинг талаб даражасида эмаслиги очиб берилди.\nЭслатиб ўтамиз, Тожикистон президенти Эмомали Раҳмон мамлакат шимолига сафари пайтида Сўғд вилояти телевидениесининг қўшимча биносини фойдаланишга топшириш маросимида қатнашиб, журналистларни фақат таърифу тавсиф билан шуғулланмай, камчиликларни танқид қилишга ҳам чақирган эди.


Абрамович суперҳужумчи учун 100 миллион фунт ажратди. Бу трансферга етмаслиги мумкин!\n9 ноябрь, 2021, 17:20\nТеглар:Челси | Эрлинг Холанд | Боруссия Дортмунд\n"Челси"га суперюлдуз керак\n“Челси” хўжайини Роман Абрамович ёзги трансферлар вақтида катта харидни амалга оширмоқчи. Унинг мақсади бош мураббий Томас Тухелнинг орзуси билан муштарак чиқиб қолди. Улар “Боруссия” тўпурари Эрлинг Холанд “Челси”да тўп суришини истаяпти.\nМақсади рўёбга чиқиши учун Абрамович 100 миллион фунт тикишга тайёр. Бундан ташқари, россиялик миллиардер бу трансферни амалга оширишда ўзи хушламайдиган агент Мино Райола билан ҳамкорлик қилишига тўғри келади.\nШундай бўлса-да, Холандни олиш осон бўлмайди ва 100 миллион фунт ҳам камлик қилаши мумкин.\nНорвегиялик ҳужумчига харидорлар орасида “Реал”, “Барселона”, “Манчестер Сити”, “Манчестер Юнайтед”, “Бавария” ва ПСЖ каби грандлар номи тилга олинмоқда.\nХоланднинг ўрнини шу футболчи эгаллайди


ҲАРБИЙ ГОСПИТАЛЬ КЕМАСИ\nХитой ҳарбий денгиз кучлари тасарруфидаги «Дайшаньдао» русумли госпиталь кемаси (борт рақами 866, халқаро тасниф бўйича номи «Пис Арк»)нинг қурилиши 2006 йилда «Гуанчжоу шипъярд интернэшнл» кемасозлик заводида бошланган, 2007 йил августида сувга туширилган ва 2008 йилда мамлакат ҳарбий флоти таркибига киритилган.\nКеманинг узунлиги 178 метр, эни 24 метр, сувга ботиб туриш даражаси 8,5 метр, тўлиқ сув сиғими 23370 тонна. Максимал юриш тезлиги 20 узел, сузиш узоқлиги тежамкор 14 узел тезликда 10000 миляни ташкил этади. Экипаж 135 кишидан иборат. Кема 20 нафар беморга мўлжалланган интенсив терапия ва жонлантириш (реанимация) бўлими, шунингдек, умумий сиғими 300 кишига мўлжалланган 32 та палата ҳамда 8 та операция хонасига эга (максимал равишда 600 нафаргача беморни қабул қилиши мумкин). Телеконференция режимида даволаш тадбирларини ўтказиш учун имкониятлар яратилиши ҳам кўзда тутилган. Кеманинг орқа қисмида вертолёт майдончаси жиҳозланган. «Дайшаньдао» қуролларга эга эмас, экипаж аъзолари дунё океанининг турли минтақаларида халқаро инсонпарварлик ҳуқуқи меъёрларига асосланган вазифаларни бажариш билан шуғулланади.


Ахлоқус солиҳийн: Пайғамбар соллаллоҳу алайҳи ва салламнинг зуҳдлари | Azon.uz - Ахборот-таҳлилий портал\n421 19:05 28.05.2022\nАллоҳнинг Расули соллаллоҳу алайҳи ва саллам дунёнинг аввалидан охиригача яшаб ўтган ва яшаб ўтишлари келажакда тақдир қилинган барча зоҳид зотларнинг ҳаммаларидан кўра зоҳидроқлари эдилар. Ҳазрат Пайғамбар соллаллоҳу алайҳи ва салламга Тиҳома тоғи катталигича олтин, кумуш, зумрад у киши билан доимо ҳамроҳ юриши шарти билан таклиф этилганда ҳам қабул қилмадилар, айтдиларки:\n“Йўқ, эй Аллоҳим, мен бир кун оч, бир кун тўқ юришни истайман” (Абу Умома Боҳилий розияллоҳу анҳудан ривоят қилинган, Байҳақий ривояти).\nШунингдек, ҳазрат Пайғамбар соллаллоҳу алайҳи ва саллам дедилар:\n“Менга Уҳуд тоғи катталигича олтин берилганда ҳам мени бу нарса қувонтиролмайди. Мабодо уч кун ўтиб бу бойликдан бир дирҳамча қолгудай бўлса, у ҳам бўйнимдаги қарзимни ўташ учун қолган бўларди, холос ” (Зайд ибн Ваҳбдан ривоят қилинган, Бухорий ривояти).\nҲазрат Пайғамбар соллаллоҳу алайҳи ва саллам ўзларида дунё бойлигидан нимадир сақлашни хуш кўрмасдилар. Ҳатто Уҳуд тоғичалик олтинлари бўлган тақдирда ҳам барчасини мусулмонларга тарқатиб берган бўлардилар. Ўзларида эса қарзларини тўлашгагина кифоя қиладиган миқдорни сақлаган бўлардилар, холос.\nШунингдек, ҳазрат Пайғамбар соллаллоҳу алайҳи ва саллам мусулмонлар эътиборини ишқ ҳақиқатига қаратар эканлар, ҳеч бир банданинг кўнгли то Аллоҳ Расули соллаллоҳу алайҳи ва салламнинг муҳаббати билан лиммо-лим бўлмагунча ва бу севгини бошқа ҳамма нарсага бўлган муҳаббатдан устун қўймагунича имонда камолга етишолмаслигини уқтирардилар:\n“Сиздан бирортангиз мен унга ота-онасидан, боласидан ва одамларнинг ҳаммасидан маҳбуброқ бўлмагунимча, мўмин бўла олмайди” (Анас ибн Моликдан икки шайх ва Насаий ривоят қилган).\nШунингдек, Пайғамбаримиз соллаллоҳу алайҳи ва саллам мусулмонларга дунёнинг муҳаббати инсон қадрини ерга уришини, хўрлаб очкўз қилиб қўйишини атрофлича тушунтириб ўтганлар. Ҳақиқатда, инсон боласининг кўзи дунё бойлигига ҳеч қачон тўймайди.\nЖумладан, Пайғамбаримиз соллаллоҳу алайҳи ва саллам дедилар:\n“Одам боласи, икки водий тўла мол-дунёси бўла туриб, мол-дунё тўла учинчи водийни орзу қилади. Учинчисини қўлга киритгандан сўнг тўртинчисини тилай бошлайди. Одам боласининг кўзини тупроқдан ўзга нарса тўлдиролмайди” (Ибн Аббос розияллоҳу анҳудан ривоят қилинган, Бухорий, Муслим ривояти).\nШунингдек, Аллоҳнинг Расули соллаллоҳу алайҳи ва саллам мўмин киши ўзининг иффату ҳурматини сақлашини, дунёга тўқлик, беҳожатлик ва бепарволик назари билан қарашини яхши кўрар эдилар. Аллоҳнинг Расули соллаллоҳу алайҳи ва саллам яна айтдиларки:\n“Чиндан ҳам, садақа одамларнинг кири ва гуноҳларининг ювиндисидир” (Абдулмуталлиб ибн Робиъадан ривоят қилинган, Муслим ривояти).\nҲазрат Пайғамбаримизнинг бу муборак сўзларида мўмин киши қанчалар олийжаноб, азиз, шарму ҳаёли, ўзгалар қўлига қарамайдиган бўлиши лозимлиги ҳақида ойдин ишоралар бор.\nШунингдек, Пайғамбар соллаллоҳу алайҳи ва саллам яна таълим берар эдиларки, агар мўмин кишининг назари – кўзи тўқ бўлса, Аллоҳнинг муҳаббатига, одамларнинг муҳаббатига бемалол, осонликча эриша олади. Чунки одамлар ўз қўлларидаги молу дунёдан умидвор бўлган кимсани ҳеч қачон ёқтирмайдилар. Чунончи, марҳамат этдилар:\n“Дунёдан зуҳд қил, Аллоҳ севади. Одамлар қўлидаги нарсадан умидвор бўлма, одамлар севишади” (Абулаббос Саҳл ибн Саъидийдан ривоят қилинган, Ибн Можа ривояти).\nШунинг учун илоҳиёт олимлари шундай дейдилар:\n“Эй биродар, агар сен қандайдир раҳбар ё ташкилотлар олдида одамларнинг ҳожатларини чиқариб юришни ўзингга ирода қилмоқчи бўлсанг, аввало зоҳидликни – кўзингни тўқ қилишни ўрган, зинҳор номингни маошхўрлар, ҳадяю мукофот оладиганлар қаторига қўшиб юрма. Шундагина улар олдида қадринг ошади, ҳайбату салобатинг зиёда бўлади. Бу кўрсатмага амал қилсанг, ишингнинг охири бахайр бўлишини биз кафолатлаймиз”.\nАллоҳ Ўзининг каломида зуҳднинг қоидасини қуйидагича аниқлаб берди:\n“Аллоҳ бирон кишининг ичида иккита қалб қилган эмасдир” (Аҳзоб сураси, 4-оят).\nМазкур оятда бир инсоннинг қалбида ҳеч қачон икки хилдаги муҳаббат, яъни ҳам дунёга ва ҳам Аллоҳга бўлган муҳаббат – розилигига бўлган талабни бирлаштириб бўлмаслиги таъкидлаб ўтилмоқда.\n407 21:50 01.07.2022\n682 21:45 01.07.2022\n151 21:30 01.07.2022


Зиёратда ширкдан сақланайлик! - Баҳоуддин Нақшбанд ёдгорлик мажмуаси маркази\nБаъзи кишиларнинг ҳамма нарсага етган ақллари нега шунга қолганда оқсайди ҳайрон қолади одам: тагини юмшатиб сув қўйсангиз, ўсадиган; касалланса, дори сепсангиз тузаладиган; сув қўймасангиз қуриб қоладиган ёхуд сизнинг қаровингизга муҳтож бир дарахт сизга бойликни қаердан олиб келади. Ундан фарзанд сўраш-ку ақлга сиғмайдиган даражадаги таажжубли ҳолат.\nМусулмон одам нимаики ҳожати бўлса, барчасини фақат ва фақат Аллоҳ таолодан сўраши лозим. Бандани асровчи ҳам, унга бойлик, фарзанд неъмати ва бошқа\nнарсаларни берувчи ҳам фақат Ҳақ таолонинг Ўзидир!


Кўп йиллик меҳнат фаолиятим давомида юртимиз таълим тизимида амалга оширилаётган ислоҳотларга бевосита гувоҳман. Масалан, бизнинг Қораўзак тумани мисолида айтадиган бўлсам, ҳудудимиздаги таълим масканлари кўркам қиёфа касб этаяпти, замонавий жиҳозлар билан таъминланмоқда.\nТуманимиздаги 31-ихтисослаштирилган умумтаълим мактабида ҳозирги кунда 184 нафар ўқувчи таҳсил олаяпти. Уларга кимё фанидан сабоқ бериб келмоқдаман.\nБиласиз, кимё — мураккаб, аммо қизиқарли фан. Дарс жараёнида ўғил-қизларни мазкур фанга қизиқтириш учун “Муаммоли вазиятларни ҳосил қилиш”, “Кластер”, “7х7”, “Заковат соҳиби”, “Хотира машқи” каби ноанъанавий усуллардан фойдаланаман. Бу уларни изланишга ундайди, дунёқарашини бойитади.\nЎқувчиларимиз республика фан олимпиадаларида, “Билимлар беллашуви” танловида совринли ўринларни эгаллашмоқда. Менга алоҳида ғурур бағишлайдиган жиҳати, саккиз йилдирки, иш тажрибам Қорақалпоғистон Республикаси миқёсида оммалаштирилаяпти.\nМамлакатимиз мустақиллигининг 26 йиллик санаси нишонланаётган кунларда яна бир ажойиб хушхабар мени қувонтирди. Давлатимиз раҳбари Фармонига биноан “Ўзбекистон Республикасида хизмат кўрсатган халқ таълими ходими” фахрий унвони билан мукофотландим. Бундай эъзоздан бошим кўкка етди.\nОлдинда ҳали яна улкан режаларимиз бор. Истагимиз, ўқувчиларимизнинг дунёқараши ўсиб, мустақил тафаккури бундан-да ривожланаверсин.\nЎзбекистон Республикасида хизмат кўрсатган халқ таълими ходими.\nМазкур рукндаги бошқа мақолалар: « Янги китоблар тақдимоти\t«Ўзбекистондаги педагогик фаолиятим менга завқ бағишлайди» »


725 Жондор тумани ҳокимияти 27/09/2018 12/10/2018 0\nЎзбекистон Республикаси “Аҳолини иш билан таъминлаш тўғрисида”ги Қонунининг 17-моддаси (Ўзбекистон Республикаси Олий Мажлисининг Ахборотномаси, 1998 й., 5-6-сон, 97-модда) ҳамда Ўзбекистон Республикаси Вазирлар Маҳкамасининг 2017 йил 5 декабрдаги 965-сон қарори билан тасдиқланган “Ижтимоий муҳофазага муҳтож ва иш топишда қийналаётган шахсларни ишга жойлаштириш учун иш ўринларини банд қилиб қўйиш тартиби тўғрисида”ги Низомга асосан ижтимоий муҳофазага муҳтож ва иш топишда қийналаётган шахсларни ишга жойлаштириш учун иш ўринларини банд қилиб қўйиш мақсадида\n1. Жондор туман Бандликка кўмаклашиш ва аҳолини ижтимоий муҳофаза қилиш марказининг иш жойларининг энг кам миқдорини банд қилиб қўйиш тўғрисидаги таклифи маъқуллансин. Ижтимоий ҳимояга муҳтож, иш топишда қийналаётган ва меҳнат бозорида тенг шароитларда рақобатлашишга қодир бўлмаган шахслар учун иш жойларининг энг кам миқдори (квоталанган иш ўринлари) иловага мувофиқ тасдиқлансин.\n2. Ижтимоий муҳофазага муҳтож ва иш топишда қийналаётган шахсларни ишга жойлаштириш учун иш ўринларини банд қилиб қўйиш ходимларнинг рўйхат бўйича ўртача сони йигирма нафардан кўпни ташкил этадиган корхона, муассаса ва ташкилотлар учун ходимларнинг рўйхат бўйича ўртача сонидан 456 кишини ташкил этадиган 10 фоиз миқдорида, шу жумладан:\nўн тўрт ёшга тўлмаган болалари ва ногирон болалари бор ёлғиз ота, ёлғиз оналарга ҳамда кўп болали ота-оналар учун 12,8 фоиз (58 киши);\nўрта махсус, касб-ҳунар таълими муассасаларини тамомлаган ёшларга, шунингдек олий ўқув юртларининг давлат грантлари асосида таълим олган битирувчилар учун 76,7 фоиз (350 киши);\nСафарбарлик чақириқ захирасида хизматни ўтаган ва Ўзбекистон Республикаси Қуролли Кучлари сафидан муддатли ҳарбий хизматдан бўшатилганлар учун 5,3 фоиз (24 киши);\nногиронлар учун 1,3 фоиз (6 киши);\nтуман Бандликка кўмаклашиш ва аҳолини ижтимоий муҳофаза қилиш марказида иш қидирувчи сифатида ҳисобда турган пенсия ёшига яқинлашиб қолган шахслар учун 1,3 фоиз (6 киши);\n1,3 фоиз (6 киши);\nодам савдосидан жабрланганлар учун 1,3 фоиз (6 киши) миқдорида иш ўринлари захираси белгилансин.\n5. Туман Бандликка кўмаклашиш маркази (С.Ҳусенов)га бир ҳафта муддатда мазкур қарорни тегишли корхона, ташкилот ва муассасалар раҳбарлари эътиборига етказсин ва унинг бажарилиши устидан қатъий назоратни таъминласин.\n6. Мазкур қарор “Жондор овози” газетасида эълон қилинсин ҳамда ҳокимликнинг расмий веб-сайтига жойлаштирилсин.\n8.Қарорнинг бажарилишини назорат қилиш туман ҳокимининг иқтисодиёт ва ижтимоий ривожлантириш масалалари бўйича биринчи ўринбосари зиммасига юклатилсин.


Ўзбекистонлик ҳарбий учувчилар АҚШдан келган ҳамкасбларига мастер-класс ўтди — Sof.uz\nЎзбекистонлик ҳарбий учувчилар АҚШдан келган ҳамкасбларига мастер-класс ўтди\n12 сен 19:19 Ўзбекистон\nАмерика Қўшма Штатлари ҳарбий авиация делегацияси Ўзбекистон Мудофаа вазирлиги Ҳаво ҳужумидан мудофаа қўшинлари ва Ҳарбий ҳаво кучлари қўмондонлигида меҳмон бўлиб турибди. Ташриф давомида меҳмонлар Ўзбекистон Ҳарбий ҳаво кучларига қарашли ҳарбий қисмлардан бирида жойлашган ҳарбий аэродромда ҳамкорликдаги тренинглар ва парвозларни амалга оширди. Бу ҳақда Мудофаа вазирлиги Ахборот ва оммавий коммуникациялар департаменти хабар берди.\nПарвозлар турли иқлим шароитларида – тоғли ва саҳро, тунги кўриш мосламаларидан фойдаланган ҳолда ўтказилди. Хорижлик ҳарбий мутахассислар ўзларининг назарий тажрибалари билан бўлишганидан сўнг, ўзбекистонлик учувчилар олинган билим ва кўникмаларни амалда синаб кўрди. Бунинг учун иккита махсус вертолёт тайёрланиб, ҳамкорликда парвозлар амалга оширилди.\nТаъкидланишича, жуда паст баландликда кучли кесишган ҳудудларда парвозларни амалга ошириш энг мураккаб жараён ҳисобланади. Бу каби шароитда учиш учун катта тажрибага эга профессионал учувчилар танлаб олинади. АҚШдан келган ҳарбий учувчилар ўзбекистонлик учувчилар ёрдамида баланд тоғ даралари устидан парвоз қилиб, маҳаллий ҳудуднинг ажойиб манзараларини суратга олишга муваффақ бўлди.\nАҚШ Қуролли Кучлари учувчиси подполковник Бред Хоунинг қайд этишича, ташрифдан мақсад – Ўзбекистон билан вертолёт ва транспорт авиацияси соҳасида учувчиларни тайёрлаш бўйича ҳамкорликни олиб бориш.\n“Ўзбекистон Ҳарбий ҳаво кучларининг учувчилари бошқарувида парвозларни амалга оширдик. Тўғрисини айтаман, улар юқори даражадаги парвозларни намойиш этишди. Миссисипи штатидан бўлган учувчиларимиз учун бу ҳақиқий мастер-класс бўлди. Бизда машғулотлар асосан текис ҳудудларда амалга оширилади, шу сабабли учувчиларимизнинг тайёргарлик даражасини ошириши учун сизнинг тажрибангиз муҳим аҳамиятга эга”, –дейди подполковник Бред Хоу.


Оқдарё буюм бозоридаги ёнғин: дўкондорлар ўт ўчирувчилар кеч келганидан норози ва ёрдамга муҳтож\n10:00 / 14.11.2020\nОқдарё туман маркази Лойиш шаҳарчасининг Амир Темур кўчасида жойлашган «Оқдарё Савдо комплекси» МЧЖга қарашли буюм бозорида 12 ноябр, пайшанба куни соат 18:25 атрофида ёнғин содир бўлди.\nKun.uz мухбирлари ҳодиса юз берган жойда бўлиб, дўконлари ёниб кул бўлган савдогарлар, ўт ўчирувчилар ва воқеа гувоҳларига микрофон тутишди.\nОқдарё туман ФВБ ёнғин-қутқарув қисми ҳодиса ҳақида хабар келиб тушгач, ёнғин содир бўлаётган жойга 2 та ўчириш машинаси 6 дақиқада етиб борганини иддао қилмоқда. Ёнғинни ўчиришда Иштихон туманидан битта, Самарқанд шаҳридан 2 та ўчириш машинаси жалб қилинган, – дейди туман ФВБ бошлиғи ўринбосари Шоҳрух Маҳмудов.\nЗарар кўрган дўкондорлар бор-буди куйиб кул бўлганини айтишмоқда. Шунингдек, улар ўт ўчириш хизматининг суст ишлаганидан жуда норози. Улар воқеа жойига чақирув қўнғироғидан сўнг ярим соат ўтгач етиб келган. Иш қуроллари кўнгилдагидек бўлмаган, ўт ўчириш машиналарининг шланглари тешилиб ётганини кўришганини айтишмоқда.\nДўкондорлар савдосини йўлга қўйиш ва дўконни таъмирлаш учун давлат ёрдам беришини исташмоқда. Чунки уларнинг ҳар бири кўрган зарар камида 70–80 миллион сўмни ташкил этмоқда. Боз устига, ҳали ёнган дўконни ҳам таъмирлаш керак бўлади.\nВоқеа гувоҳи бўлган бозор қоровули Шароф Исломовнинг айтишича, шу куни соат 18 дан ўтганда электр чироғи ўчиб қолган. Дўконларни айланиб текшириб юрганида, улардан бирида ёнғин бўлаётганини кўрган. Ўт ўчириш хизматига қўнғироқ қилинган, ёнғинни челакда сув ташиб ўзлари ўчиришга ҳаракатни бошлашганда, олов тепага ўрлаб, бутун дўконни қоплаб олган. Қоровулга кўра, ўт ўчириш машиналари 25-30 дақиқада етиб келган. Бу вақтда олов қўшни дўконларни ҳам қамраб олган эди.\nКийим-кечаклар ва бошқа буюмлар бўлган 14 та савдо дўконларини ўчириш учун тахминан 1 соату 10 дақиқа вақт кетган. Ёнғиннинг умумий майдони 180 кв.м.ни ташкил этган.\nЁнғинда тан жароҳати олганлар ва вафот этганлар йўқ, – дейилади туман ҳокимлиги ахборот хизмати хабарида.\nОтабек Шарофов, Kun.uz мухбири\nЖаҳонгир Алибоев, оператор\n20:44 / 09.04.2021\nЧилонзорда озиқ-овқат дўкони ва тикувчилик цехида ёнғин содир бўлди\n17:03 / 02.04.2021\nТошкент ва Зангиотадаги ишлаб чиқариш цехларида ёнғин рўй берди\n12:31 / 27.03.2021\n«Дастурга киритилди, дастурдан чиқарилди ва яна киритилди...» - Оқдарёдаги 30-мактаб филиали ҳамон хароб аҳволда\n09:31 / 24.03.2021\nЯшнобод туманида тўхтаб турган «Ласетти» ёниб кетди


Венесуэладаги «Макдоналдс» нон танқислиги туфайли Биг Маклар сотишни тўхтатди\n09:12 / 22.07.2016\nАмериканинг «Макдоналдс» ресторанлар тармоғи Венесуэлада Биг Мак емакларини сотишни тўхтатишга мажбур бўлди. Бунга, хом-ашёни етказиб беришдаги муаммолар сабаб бўлган, деб хабар қилмоқда El Universal. Нашр маълумотларига кўра, ресторанларда ушбу сэндвичларни тайёрлаш учун лозим бўлган нон-кулчалар йўқ.\nКомпания бошқарувида маълум қилишларича, бу вазият вақтинчадир.\n«Венесуэладаги шахобчалар муаммони ҳал этиш йўлларини қидирмоқда. Биз, ўз меъёрларимизга жавоб берадиган етказиб берувчини танлаймиз», — дея ойдинлик киритган компания.\nАввалроқ, «Макдоналдс» қовурилган картошка қаламчаларини сотишни тўхтатган эди. Бунга ҳам хом-ашё танқислиги сабаб бўлганди. 2015 йил январь-ноябрь ойларида ресторан мижозларига картошка қаламчалари ўрнига маҳаллий юкки илдизмеваси қовурилган ёки тузланган шаклда тортиқ қилинганди.\nМакдоналдс Биг Мак


Аълочи ўқувчига солиқчидан эсдалик » Sangzor.uz - Инновацион ахборот портали\nSangzor.uz » Солиқ хабарлари » Аълочи ўқувчига солиқчидан эсдалик\n28 фев 2020, 10:37, Admin\n0 комментариев 480 Кўрилган\nМирзачўл туманидаги 13-умумтаълим мактаби туман давлат солиқ инспекцияси оталиғидаги таълим даргоҳи ҳисобланади. Беш муҳим ташаббус доирасида ўқувчиларни китобхонликка қизиқтириш, бўш вақтларини мазмунли ўтказишга ундаш мақсадида бир гуруҳ солиқчилар мактабдаги китобхонлик тадбирида иштирок этдилар.\nКитоб ўқиб, “Спарк” автомобилини ота-онага совға қилиш бугун ҳар бир ўқувчининг орзуси, - дейди ўқувчи Ситора Қаршиева. – Президент совғаси ҳамда вилоятимиз ҳокими эълон қилган китобхонлик танловида қатнашиб, совринли ўринларни қўлга киритиш ниятидамиз.\nТуман ДСИ бошлиғи З.Сайдовов 9-синф ўқувчилари билан мулоқот қилиб, илм-маърифат ва таълимга катта эътибор қаратилаётгани, баркамол авлод тарбияси ҳамиша муҳим ҳаётий масала экани ҳақида самимий мулоқот қилдилар. Аълочи, фаол ўқувчиларга рағбат тариқасида бадиий китоблар совға қилинди.\nМактаб ҳовлисида ташкил этилган китоблар савдосига ота-оналар ҳам таклиф этилиб, болалар адабиётининг энг сўнгги намуналари кўргазмаси ҳам ўтказилди. Тўртинчи сектор вакиллари номидан мактаб кутубхонасига 15 номдаги ўзбек ва жаҳон адабиёти намуналари совға қилинди.\n18 сен 2019, 17:01 748 0\nФориш туманидаги Э.Камолов номли маҳаллада тадбиркор Нуриддин Эрхонов томонидан имтиёзли кредит...\n2020 йил кутилмаларида прогноз қилганимиздек, маиший, майда даражадаги...


Умрни узайтирувчи 5 озиқ-овқат - Daryo\n21:53, 29.04.2018 43079\nУмрни узайтирувчи 5 озиқ-овқат\nОлимларнинг аниқлашича, узоқ умр кўриш нафақат ирсий мойилликка, балки бизнинг яшаш тарзимизга, яъни ўзимиз назорат қилишимиз мумкин ва ҳатто керак бўлган кўпгина майда омилларга: овқатланиш, уйқу, жисмоний фаолликка боғлиқ экан.\nHuffington Post нашри умрни узайтиришга ёрдам берувчи энг фойдали озиқ-овқатлар рўйхатини эълон қилди.\nБрокколи карами саратондан ҳимояланиш учун\nБрокколи ва бошқа хочгулли сабзавотлар таркибида соғлом ҳужайраларнинг эркин радикаллар томонидан зарарланишидан ҳимоя қилишга ёрдам берувчи сулфорафан ва бошқа антиоксидантлар мавжуд.\nСабзавотларга келганда эса уларни хом ҳолда истеъмол қилишга ҳаракат қилинг.\nЯхлит донлилар юрак-томир касалликларида\nЯхлит донлар таркибида холестериндан ҳимоя қилиш ва қондаги шакар миқдорини тартибга солишга ёрдам берувчи турли хил антиоксидант ва витаминлар бор. Яхлит донларнинг бир тури — сули — avenanthramides деб номланувчи холестериндан қўшимча равишда ҳимоя қилишни таъминлайдиган антиоксидантга эга.\nРезавор мевалар мия, суяклар ва мушаклар учун\nРезавор мевалар организмни эркин радикаллардан ҳимоя қилувчи антиоксидантларга жуда бой. Шунингдек уларнинг таркибидаги антоцианлар миянинг ва мушак тўқималарининг тўлиқ фаолият кўрсатишида айниқса фойдалидир.\nҚорамтир шоколад яллиғланишларга қарши курашиш учун\nҚорамтир шоколад таркибида антиоксидантлик хусусиятларига эга бўлган ва тромблар пайдо бўлишининг олдини олишга ёрдам берувчи, яллиғланишга қарши курашувчи флавоноид моддалари мавжуд.\nПомидор саратонни даволаш учун\nПомидор энг кучли каротиноид — инсон қонида учрайдиган антиоксидант ҳисобланувчи ликопиннинг ажойиб манбаси. Маълум бўлишича у простата, ўпка ва меъда саратонларидан ҳимоя қилишга ёрдам берар экан.\nМанба: Huffington Post\n11:13 Бугун 229\nТошкент шаҳар ИИББ: «Шахсий автомобиль ҳайдовчиси машинада тиббий ниқобсиз бўлиши мумкин»\n10:52 Бугун 2413\nҚозоғистонда коронавирусга чалинганлар сони 12 694 кишига етди, Қирғизистонда эса 2 минг кишидан ошди\n10:40 Бугун 3319\n10:31 Бугун 9425\n23:48, 05.06.2020 176940\n22:28, 05.06.2020 146306\n07:45, 06.06.2020 124958\n23:47, 06.06.2020 120299


Дин ва илм омонатдир\nЧоршанба, 24 Май 2017 20:23\nБугун «Ҳилол-нашр» нашриёти ҳамда Ислом.уз порталида бугунги куннинг энг долзарб мавзуларидан бирига бағишланган «Дин ва илм омонатдир» номли илмий анжуман бўлиб ўтди.\nОдатдагидек, анжуман Қуръон тиловати ва устозларнинг дуолари билан бошланди.\nБошловчи Нодирбек Хидиров анжуман аҳлини кириб келаётган Рамазони шариф билан муборакбод этиб, шундай деди:\n«Аллоҳ субҳанаҳу ва таоло Қуръони Каримда марҳамат қилиб шундай деган:\n«Биз бу омонатни осмонларга, ерга ва тоғларга таклиф қилдик. Улар уни кўтаришдан бош тортдилар ва ундан қўрқдилар. Уни инсон кўтарди».\nМуфассир уламоларнинг фикрига кўра, ушбу ояти каримадаги омонатдан мурод дин ва унинг аҳкомларидир. Демак, Аллоҳ азза ва жалла томонидан инсон зотига топширилган энг буюк омонат бу диндир. Шубҳасиз, ҳар бир мусулмон банда ушбу омонатнинг аҳамиятини, қадр-қимматини англаб етиши, унинг ҳаққини адо қилиши ва муҳофаза қилиши лозим. Табиийки, дин омонатини сақлаш ва ҳимоя қилиш борасидаги асосий юк аввало уламолар, аҳли илмларнинг зиммасига тушади. Ислом умматининг солиҳ салафлари – саҳобалар, тобеъинлар, табаъ тобеъинлар ва улардан кейинги давр уламолари ушбу омонатни гўзал суратда муҳофаза қилиб, бор имкониятларини ишга солиб, бу йўлда жонларию молларини қурбон қилдилар ва бу улуғ омонатни кейинги авлодларга комил шаклда, ҳеч қандай нуқсонсиз етказдилар.\nҲа, азизлар, дин инсон ҳаётидаги энг азиз неъматдир. У шундай улуғ омонатки, унинг номидан гапириш, аҳкомларини етказиш ҳамма учун ҳам рухсат этиладиган вазифа эмас. Дин номидан гапириш, шариат аҳкомларини тарқатиш ва даъват қилишнинг ўзига хос меъёрлари, шартлари бор. Шундай экан, Ислом номидан кимлар гапиришга ҳақли? Ислом номидан гапиришнинг масъулияти қандай? Техника тараққий этган ҳозирги даврда интернет саҳифалари ва ижтимоий тармоқларда дин аҳкомларини, диний маълумотларни тарқатиш ҳаммага ҳам жоизми? Жоиз бўлса, қай шаклда бўлиши керак ва бунинг масъулияти қандай? Онлайн тарзда фатво бериш, дарс бериш мумкинми? Мумкин бўлса, кимларга мумкин? Оммавий ахборот воситалари, интернет саҳифалари, ижтимоий тармоқларда диний маълумотларни тарқатиш борасида илм аҳлларининг ўзаро муносабати қандай бўлиши керак? Умуман, илм ва илм аҳлларига эҳтиром қандай бўлиши керак?\nШу ва шу каби саволларга бугунги анжуманимизда батафсил жавоб топиш мақсадида устозларимиз, домлаларимиз, устозимиз шайх Муҳаммад Содиқ Муҳаммад Юсуф ҳазратларининг баъзи ҳаммаслаклари ва шогирдларини таклиф қилганмиз. Аллоҳ азза ва жалла бошлаган ушбу анжуманимизнинг хайр-баракали бўлиши, ундан кўзлаган мақсадларимизга кутганмиздан-да ортиғи билан эришишимизни, Қиёмат куни солиҳ амалларимиз тарозисини босувчи амаллардан бўлишини насиб этсин!»\nДастлаб анжуман Тошкент шаҳар «Тўхтабой» масжиди имом хатиби устоз Исҳоқжон домла сўзга чиқиб, «Ислом номидан гапиришдаги омонатдорлик ва унинг масъулияти» мавзусида маъруза қилдилар.\nМаълумки, мусулмон уламолар тарихда Ислом даъватини халқларга етказишнинг барча воситаларидан унумли фойдаланганлар. Ҳозирги кунда интернет тармоғи орқали маълумотнинг тез тарқалиши, уни бир сонияда ер юзидаги минглаб, балки миллионлаб одамларга етказиш мумкинлиги каби жиҳатлардан келиб чиқсак, интернет саҳифалари, ижтимоий тармоқлар Ислом чақириғини етказиш, исломий билимларни тарқатишда муҳим роль ўйнайди. Маълумки, мамлакатимиз ёшлари, халқимиз орасида ҳам ижтимоий тармоқлардан фойдаланувчилар сони йилдан йилдан кўпайиб бормоқда.\n«Интернет ва ижтимоий тармоқларда маълумот тарқатиш ва унинг масъулияти» деб аталган навбатдаги маъруза билан Мубашшир Аҳмад домла сўз олиб, ушбу мавзуни ёритиб бердилар.\nАнжуман мавзуси бўйича «Тинчлик» жомеъ масжиди имом-хатиби Алишер домла Дўнгбоев ҳам сўзга чиқиб, илм аҳлининг, уламоларнинг, толиби илмларнинг фазли уларнинг ҳам илмда, ҳам одобда барчага ўрнак ва намуна бўлишида экани, бугунги ёш авлодга илм билан бирга аввало одоб-ахлоқ ўргатиш лозимлиги ҳақида сўзладилар, жамиятимизда ва интернет оламидаги ижобий ўзгаришлар билан бир пайтда турли иллатлар ҳам кўзга ташланаётгани ҳақида гапириб, уларни бартараф қилиш йўлларини баён қилиб бердилар.\nБиламизки, интернет тармоғи маълумотни эълон қилиш, бошқалар билан боғланиш борасида энг арзон воситалардан ҳисобланади. Зеро, диний маълумотларни етказиш, исломий фанлардан дарслар ўтиш, омманинг ёки толиби илмларнинг саволларига жавоб бериш учун алоҳида муассаса очиш ёки махсус газета ё журнал ташкил қилиш кўп меҳнат талаб қилади.\nШундай экан, шаръий жиҳатдан интернетда онлайн дарслар ташкил қилиш, турли диний ва маърифий саволларга онлайн жавоб бериш, фатво бериш мумкинми, йўқми? Бунинг қандай меъёр ва одоблари бор? Бу борада биздаги ҳолат қандай? Бу каби саволлар барчамизни қизиқтирган мавзудир.\nУшбу мавзуда Тошкент шаҳар «Мирза Юсуф» жомеъ масжиди имом-хатиби Раҳматуллоҳ домла Сайфуддинов сўз олиб, бугунги кунда интернетда авж олаётган турли туҳмату иғволарнинг асл мақсади нимадан иборат эканини, бунинг қанчалик хатарли иллат эканини айтиб ўтдилар, бу борада имомларимиз, дин ходимлари олдида турган вазифалар, бу каби нохушликларнинг олдини олиш чоралари ҳақида тўхталиб ўтдилар.\nБугунги анжуманнинг Рамазони шариф арафасида бўлиб ўтаётганининг ўзига хос ҳикмати бор. Зеро, Рамазонда қалбларимиз юмшайди, иймонимиз зиёда бўлади, ҳимматимиз ошиб, тоат-ибодатга ҳар қачонгидан кўпроқ машғул бўламиз, хатми Қуръонлар қиламиз ва табиийки, илм излаб, маърифат излаб, турли манбаларга, жумладан, интернетга мурожаат қиламиз. Аммо ҳар бир ишда бўлгани каби, бу борада ҳам устозларнинг йўлидан юрсак, уларга эргашсак, иншааллоҳ, хатолардан, гуноҳлардан холи бўламиз.\nАнжуманимиз «Дин ва илм омонатдир» деб номланган экан, устозимиз, шайх Муҳаммад Содиқ Муҳаммад Юсуф ҳазратларининг бу борадаги шахсий ўрнаклари, ибратли ҳаёт йўллари барчамизга намуна бўлиши шубҳасиз. Анжуманимизда айтиб ўтилган муҳим нуқталар, билдирилган қимматли фикр-мулоҳазаларни умумлаштириб, уларга ўзига хос якуний хулоса ясаш мақсадида сўз навбати ношир Исмоилжон Муҳаммад Юсуфга берилди. Ҳамду сано ва салавотлардан сўнг Исмоилжон Муҳаммад Юсуф шундай дедилар:\n«Муҳтарам устозлар, азиз меҳмонлар, барчангиз Рамазони шариф арафасида ўтказилаётган бугунги илмий анжуманимизга хуш келибсиз, қадамларингизга ҳасанот!\nУстозимиз, падари бузрукворимиз шайх ҳазратлари ушбу илм-маърифат масканини айнан мана шундай илм мажлислари, хайру барака, илму ирфон давралари учун, юртимизда динимизнинг, илмнинг ривожига хизмат қилиши учун ташкил қилган эдилар.\nҲазратимизнинг сафдошлари, шогирдлари, устозларимиз, аҳли илмлар, имом-хатиблар тўпланиб турган бугунги муборак жамланишга Аллоҳ субҳанаҳу ва таолодан Ўз раҳмати ва мағфиратини нозил қилишини, бу хайрли мажлис сабабидан устозимизнинг руҳлари шод айлашини илтижо қилиб сўраймиз!\nБугунги давра суҳбатини ташкил қилишдан ниятимиз аввало Аллоҳ таолонинг розилигини топишдир. Қолаверса, устозимиз бошлаб кетган гўзал анъанани давом эттириш, у зот қолдириб кетган улкан илмий меросни ўрганиш ва халқимизга етказиш мақсадида тўпланиб турибмиз.\nИсломнинг ўн тўрт асрлик тарихи давомида уламоларимизнинг фидокорона меҳнати туфайли Ислом уммати Қуръон ва Суннат атрофида, соф ақийда, ҳақ мазҳаб атрофида бирлашиб, ҳақ йўлда ибодат қилиб келяпти.\nУстозимиз шайх ҳазратлари ҳам етук олим, улуғ мутафаккир сифатида умрларини илм-маърифат, зиё тарқатишга бағишлаб, Исломга, Қуръонга, эл-юртга, халққа, Ватанга, барча мусулмонларга сидқидилдан хизмат қилдилар.\nУ зотнинг шиорларини бир эслайлик:\n«Аҳли сунна ва жамоа мазҳаби асосида:\nпок ақийда ва мусаффо Исломга интилиш;\nсалафи солиҳ – улуғ мужтаҳидларга эргашиш;\nмутаассиблик ва бидъат-хурофотларни йўқотиш\nШайх ҳазратлари ўз олдиларига қўйган бу улуғ мақсадга қанчалик эришганларига ҳар биримиз гувоҳмиз. Устозимиз бу шиорнинг ҳар бир бандига аввало ўзлари амал қилганлар, шогирдларини, яқинларини ҳам шунга чақирганлар. Бугунги анжуманнинг мавзусидан келиб чиқадиган бўлсак, устозимиз айниқса, бағрикенглик, биродарлик руҳини тиклаш, ихтилоф ва тафриқаларга барҳам беришда шахсий намуна кўрсатганлар. У киши ҳар бир инсонга бирор ақийдавий ёки фиқҳий мазҳаб вакили эмас, балки аввало мўмин, мусулмон, биродар сифатида қарар эдилар, унинг аввало иймонини, динини ҳурмат қилар эдилар. Одамларнинг қарашлари, фикрлари ҳазратникидан фарқ қилса ҳам, улар билан муомалада ҳеч қачон одоб чегарасидан чиқмас эдилар. Ҳеч кимнинг исмини ошкора айтиб айбламас эдилар. Ихтилофли қарашларда ҳам масаланинг моҳиятини баён қилардилар, аммо шахслар ҳақида тўхталмасдилар.\nШогирдларидан бири ҳазратнинг ҳузурларига келиб, бир одамнинг у кишига ноҳақ таъна қилганини айтиб, бунга раддия қилайликми деб сўраганида, ҳазрат «Сизнинг улар билан тортишишга вақтингиз борми? Менинг улар билан тортишишга вақтим йўқ» деб жавоб берганлар.\nФурсатдан фойдаланиб, эътиборингизни бир масалага қаратмоқчи эдим. Ҳозирги кунда энг кўп берилаётган саволлардан бири интернетда диний фаолият кўрсатаётган кишиларнинг кимлиги ҳақидаги саволлардир. Шахсан ўзимдан ҳам, «Зикр аҳлидан сўранг» ҳайъатидан ҳам кўпчилик «Фалон киши ҳақида нима дейсиз?», «Фалон киши ҳазратнинг шогирди экан, шу тўғрими?» деб тез-тез сўрашяпти. Маълумки, ҳазратнинг шогирдлари жуда кўп эди. Кимдир шахсан ўзларидан дарс олган, кимдир ғойибона, кимдир келиб, бир неча кун дарс олган, кимдир бир неча йил... Ҳазратнинг чет элларда ҳам шогирдлари бор. Уларнинг ичида араблар ҳам бор, руслар ҳам, турк, форс, чечен, доғистонликлар, хуллас турли миллат вакиллари бор. Улар ҳазратдан дарс олганлари туфайли ўзларини шогирд дейишлари мумкин, аммо аслида шайх ҳазратларининг манҳажларини маҳкам тутганларгина у кишининг ҳақиқий шогирдлари ҳисобланади. Ҳазрат ўзлари ҳанафий мазҳабида эдилар, ва шу билан бирга фиқҳдаги барча мўътараф мазҳабларни баравар ҳурмат қилар эдилар. Ақийдада Мотуридий эдилар, аммо Ашъарийларни ҳам, бошқаларни ҳам чуқур ҳурмат қилардилар. Тасаввуфда Нақшбандия тариқатида эдилар. Шу билан бир қаторда барча ҳақиқий тасаввуф тариқатларини ҳам ҳурмат билан тилга олардилар.\nҲазрат ҳар қандай олимни, барча аҳли илмларни жуда ҳурмат қилардилар, атрофларига жамлаб, тўғри панд-насиҳатлар берар, доимо улар билан маслаҳатлашар, ўзлари ҳам уларнинг маслаҳатларига қулоқ солар эдилар.\nБугунги кунда мана шу манҳажни маҳкам тутганларгина ўзларини ҳазратнинг ҳақиқий шогирди деб аташга ҳақлидирлар. Бу йўлдан четлашаётган, ихтилоф одобларига риоя қилмаётган, аҳли илмларга ярашмайдиган ҳолатга тушиб қолаётганларни ҳазратнинг ҳақиқий шогирдлари дея олмаймиз.\nКимки ихтилофларга қарши бўлса, тафриқаларни бартараф қилса, тарафларни ислоҳ қилсагина улуғ аждодларимизнинг, устозларимизнинг йўлини тутган бўлади. Бошқаларга ҳам шу манҳажни тутишни, унга қатъий риоя қилишни тавсия қиламиз.\nБиз аввало ўзимизни ислоҳ қилайлик, ҳавойи нафсимизни жиловлаб, Аллоҳнинг бандалари билан, айниқса, олимлар, аҳли илмларга муносабатимизни, улар ҳақида айтаётган фикрларимизни тўғрилаб олайлик. Бу борада ҳам устозимиздан ўрнак олайлик.\nШайх ҳазратларининг аҳли илмларга муносабатлари барчамизга намуна эди. У киши уламолар, аҳли илмлар, толиби илмларга шундай ўзига хос, гўзал муомала қилар эдиларки, уларнинг ҳар бири «Ҳазратга энг яқин одам мен бўлсам керак» деб ўйлар эди. Ҳақиқатдан ҳам шундай эди, устозимиз ҳар бир аҳли илм учун энг яқин инсон эдилар. Баъзи одамлар фақат яхши ҳолатларини айтиб, нохуш ҳолатларни айтишмаса, ҳазрат бу ҳақда бошқалардан хабар топиб, кутилмаганда ўша одамдан ҳол-аҳвол сўраб қолардилар. Чунки уларни ўз яқинларидай кўрардилар, ҳолларидан доим хабар олардилар. Кимдир сал кўринмай қолса ёки бошига бирор иш тушганини эшитиб қолсалар, «Фалончи қани? Бориб, хабар олинглар, салом айтинглар» дер эдилар, дарҳол уларнинг ҳаққига дуо қилар эдилар.\nЎзлари ҳақиқий олим бўлганлари учун, «Зар қадрини заргар билади» деганларидек, илм аҳлига эътиборлари ниҳоятда юксак эди, уларни динни етказадиган одамлар сифатида қадрлар эдилар.\nБиргина мисол. Ҳазратнинг яқин мухлисларидан бири котиблари Фозилжонга ўзидан кўра анча ёшлиги учун, яқин тутиб, муомалада бироз бемалол бўлганида, ҳазрат у кишининг ўзига, алоҳида «Бу йигит ўзи ҳали ёш бўлса ҳам, аҳли илмлардан, шунинг учун уни сизлаб муомала қилинг» деб насиҳат қилганлар.\nБиз устозларимизнинг ана шундай юксак ахлоқларидан ўрнак олишимиз керак. Толиби илмнинг одобини, мунозара, муноқаша одобини ўргансак, унга амал қилсак, шунда бугунги кунда ўзаро муносабатларда, айниқса интернетда кузатилаётган тортишув, ихтилофлар, уламоларга туҳмат қилишлар барҳам топади. Чунки аҳли илмларга нафақат туҳмат қилиш, балки бироз беписанд муомала қилиш ҳам мумкин эмас. Аҳли илмларни ғийбат қилаётган, уларга туҳмат қилаётган, азият етказаётган илмсизлигидан шундай қилади. Шунингдек, ўзини илм аҳлига мансуб деб туриб, билиб-билмай фатво бераётган, одамларга турли айблар қўяётганлар аслида илмсиздир. Агар улар илмли бўлса, бундай қилишга Аллоҳдан қўрққан бўлишарди. Чунки Аллоҳ таоло Қуръони Каримда «Аллоҳдан бандалари ичида фақат олимларгина қўрқарлар», деган.\nШундай экан, ўзимизни аҳли илм деб санасак, Аллоҳдан қўрқайлик, бировларга азият етказмайлик.\nАслида ҳар биримиз ўзимизни маломат қилишимиз керак. Бугун дину диёнатдаги сустлигимизга, нуқсонларимизга турли баҳоналарни, шароит йўқлиги, имконият йўқлигини рўкач қиляпмиз. Аммо шайх ҳазратлари шароит йўқ деб қараб турмаганлар, бор имкониятдан фойдаланганлар, шароитни ўзлари яратганлар. Бирорта сабабни деб дин ишини, таълим ишини кечга сурмаганлар, тўхтатмаганлар.\nБугунги кунда очилаётган улкан имкониятлар динимиз, халқимиз, эл-юртимиз олдидаги, келажак авлод олдидаги масъулиятимизни янада оширяпти. Шунинг учун фитналарга, иғволарга чалғимай, динга, Қуръонга хизматни кучайтирайлик, устозларимиз бошлаган ишларни давом эттирайлик.\nАллоҳ таоло кириб келаётган моҳи Рамазоннинг шарофатидан барчамизнинг кўнглимиздан ғиллу ғашларни, гина-кудуратларни йўқотсин, қалбларимизни поклаб, бир-бирига улфат қилсин, чинакам исломий биродарлик руҳини ато этсин.\nАзизлар, таклифимизни қабул қилиб, қимматли вақтингизни аямай, анжуманимизга ташриф буюрганингиз учун барчангизга ташаккурлар айтамиз.\nФурсатдан фойдаланиб, «Ҳилол-нашр» нашриёт-матбааси номидан, Ислом.уз портали номидан бутун ўзбек халқини, барча юртдошларимизни кириб келаётган Рамазони шариф билан муборакбод этамиз. Аллоҳ таоло бу муборак ойни юртимиз учун, бутун дунё мусулмонлари учун тинчлик-хотиржамлик, тоат-ибодат, тақво ойи, Қуръон ойи қилсин, иймон ҳаловатини, ибодат ҳаловатини насиб қилсин!\nАллоҳ таоло ушбу ойнинг баракоти ва шарофатидан барча мусулмонларни иймонда, ихлосда бардавом қилиб, қалбларини улфат қилсин!\nБарчамизга аҳилликда, тинч-тотувликда яшашни, юртимизнинг, халқимизнинг, динимизнинг равнақи йўлида ҳамжиҳат бўлишни, яхшилик ва тақво йўлида ҳамкорлик қилишни насиб этсин. Омин!»\nШундан сўнг анжуманга ташриф буюрган азиз меҳмонлар – Ўзбекистон мусулмонлар идораси маслаҳатчиси Абдулҳамид Турсунов, «Ҳазрати Али» жомеъ масжиди имом-хатиби Салоҳиддин Абдуғаффор ўғли, Кувайт давлатининг Ўзбекистондаги элчихонаси ходими Зоҳиджон Қодиров, «Тинчлик» жомеъ масжиди имом-хатиби Алишер Дўнгбоев ҳамда «Ислом ота» жомеъ масжиди имом ноиби Ҳасанхон Яҳё Абдулмажид бугунги долзарб мавзуга оид ўз қарашларини, анжуманда сўзланган маърузаларга муносабатларини билдириб, фикр-мулоҳазаларини изҳор қилдилар. Абдулҳамид Турсунов анжуман қатнашчиларига ҳамда «Ҳилол-нашр» нашриёти ходимларига Ўзбекистон мусулмонлар идораси раиси, муфтий Усмонхон Алимовнинг Рамазон табригини ҳамда эзгу дуоларини етказдилар.\nТадбир сўнггида ушбу хайрли тадбир муносабати билан ўқилган хатми Қуръон якунига етказилиб, анжуман холис дуолар билан якунланди.\n«Дин ва илм омонатдир» номли илмий анжумани ҳақидаги тўлиқ видеолавҳани яқин кунларда порталимизда томоша қилишингиз мумкин.\nУшбу бўлимдаги бошқа мақолалар: « «Ҳилол-нашр»дан Рамазон туҳфалари Севимли адибнинг янги китоби тақдимоти »


Олимлар кечқурун таомланиш мия учун зарарли эканини маълум қилишди\n21:59 / 23.12.2015\nОлимлар тунги уйқу вақтида таом истеъмол қилиш нафақат тана, балки мияга ҳам салбий таъсир кўрсатишини аниқлашди. Кунлик тартибнинг бузилиши натижасида хотира сустлашиши бошланади. Бу ҳақда eLife журнали маълум қилди.\nАҚШнинг Лос-Анжелес шаҳридаги Калифорния университети генетик олими Дон Ло ва унинг ҳамкасблари тунги ҳаёт тарзини олиб борувчи сичқонлар устида тадқиқот ўтказишди. Икки ҳафта давомида жониворларнинг бир гуруҳи тунги 10, 2 ва 3 оралиғида озиқлантирилди. Бошқа гуруҳга эса эрталабки 10 ва тунги 3да озуқа берилди.\nҲар икки гуруҳдаги кемирувчилар ҳам бир хил муддат давомида ухлаган бўлса ҳам, кундуз вақтида озиқлантирилганлари уйқу билан боғлиқ муаммолар (тез-тез уйғониб кетишди)га дуч кела бошлашди. Бундан ташқари, уларнинг кунлик тартиби бузилди. Натижада хотира ва ўрганишга жавобгар бўлган оқсиллар ишлаб чиқилиши беқарорлашди. Уйқу учун мўлжалланган вақтда озиқланган жониворлар хотира тестларида ёмон натижаларни қайд этишди.\nҲозирча тунги таомланишнинг инсонга қай даражада кучли салбий таъсир кўрсатиши аниқланмаган. Бироқ тунги сменада ишлайдиган кишиларнинг интеллектуал вазифаларни ёмонроқ ечиши аллақачон маълум бўлган.\n2014 йилда Ямагучи университети олими Макото Акаси (Makoto Akashi) ҳам сиқчонлар устида тажриба ўтказиб, инсулин организмдаги бир қатор тўқималардаги суткалик ритмни ўзгартиришини аниқлаган эди. Яъни, организм овқат ҳазм қилиш тизимининг оптимал ишлашига эришиш орқали “ошқозон вақти”ни овқатланиш вақтига мослаштиради.


001. Фотиҳа сураси\tБу сура Қуръон нусхаларида Маккада нозил қилинган деб келинаётган бўлсада, тафсир ва ҳадисларда у Мадинада ҳам такроран нозил қилинган, дейилади. Шунинг учун ҳам бу суранинг номларидан бири - "Сабъул-масоний", яъни "икки бор нозил қилинган етти оят" демакдир. Суранинг ўнга яқин номлари бўлиб, улардан энг машҳури "Фотиҳа", яъни, "очувчи" - сураларнинг жойлашиши бўйича аввалида қўйилгани учун унга шу ном берилган. "Ал-Ҳамду" сўзи билан бошлангани учун бу ном билан ҳам аталади. Ислом дини мафкураси ва аҳкомларини мухтасар шаклда ўзида мужассам этгани учун "Уммул-Қуръон", яъни "Қуръоннинг онаси" номи берилган. Мазкур етти оятни шарҳлаб баъзи муфассирлар бир неча жилдлик асар ёзиб қолдирганлар. "Бисмиллоҳир Раҳмонир Раҳим" ояти "Фотиҳа" сурасининг таркибига кирадими ёки у кейин қўшиб қўйилганми деган масалада мужтаҳидларнинг баъзилари уни шу сурадан деб санаганлар. Бошқалар эса Қуръондаги 113 та сура бошланишидаги ҳамма "Бисмиллоҳ"лар ҳам сураларининг таркибий қисмидан эмас, балки уларни бир-биридан ажратиб турувчи - фосила сифатида жойлаштирилган, деганлар. "Бисмиллоҳ" ояти фақат бир жойда - Намл сурасининг 30-оятида келган, деб таъкидлайдилар. Абу Ҳанифа (Имом Аъзам) ҳам шу фикрда бўлганлар. Шунинг учун Ҳанафий мазҳабига мансуб хаттот ва ноширлар томонидан кўчирилган ва чоп этилган Қуръон нусхаларида, хусусан Туркия ва Покистонда нашр этилган нусхаларда "Фотиҳа" сурасининг бошида келган "Бисмиллоҳ"га рақам қўйилмайди. Араб дунёсида чиқадиган Қуръонларда эса унга биринчи рақам, "Фотиҳа" сурасининг биринчи оятига эса 2 рақамини қўядилар.\n1 Меҳрибон ва раҳмли Аллоҳ номи билан (бошлайман). 2 Ҳамд оламлар Рабби - Аллоҳгаким, Изоҳ: Ҳамд сўзи арабча бўлсада, мусулмон халқлари тилида кўп ишлатилиши ва унинг мазмуни ҳам бир қадар тушунарли бўлиб кетгани учун таржимасиз ўзи берилди. Аслида ҳамд - бу мақтов демакдир. Лекин бу мақтов Аллоҳгагина хосдир. Яъни, Аллоҳдан бошқага ҳамд сўзини ишлатилмагани маъқул. Зеро, ҳамд - бу мақталувчидаги яхши сифатларни ҳар қанча таъриф ва тавсиф қилса ҳам озлик қилишини англатади. Инсонни мақтаганда эса мадҳ сўзини ишлатган маъқул. Зеро, мадҳ - бу мақталувчида мавжуд бўлмаган яхши сифатларни ҳам қўшиб мақташдир. Оятдаги "оламлар"дан мурод бутун мавжудотдир. 3 (У) меҳрибон, раҳмли4 ва жазо куни (қиёмат)нинг эгасидир.5 Сенгагина ибодат қиламиз ва Сендангина ёрдам сўраймиз! 6 Бизни шундай тўғри ёълга бошлагинки, 7 (у) Сен инъом (ҳидоят) этганларнинг йўлидир Изоҳ: Аллоҳ инъом этган кишилар - пайғамбар, сиддиқ ва шаҳидлардир. ғазабга учраган ва адашганларнинг эмас! Изоҳ: Аллоҳнинг ғазабига учраганлар - Мусо қавмининг итоатсизларидир (Бақара сураси, 61-оятга қаралсин). Адашганлар эса - Исо қавмининг, "Аллоҳнинг фарзанди бор" дейдиганларидир.


Қойил, жаноб ШЕРМАТОВ! – Fikrat.uz\nПрезидентимиз ўтган йили Ўқитувчи ва мураббийлар кунига бағишланган тантанали маросимда матбуот нашрларига эътибор таълим соҳасида кўнгилдагидай эмаслигини қайд этиб, айниқса, ўқитувчилар ўз устида ишлаши учун, албатта, газета-журналларнинг аҳамияти катта эканлигини таъкидлаган эди. Хўш, бугун Халқ таълими вазирлиги тизимида мамлакат раҳбарининг бу ҳақли таъкидига жавобан муносабат ўзгардими?\nМаълумки, республикамизда 10 минг 90 та умумий ўрта таълим мактаби бор. Ушбу даргоҳларда 502 минг 42 нафар ўқитувчи 6 миллион 168 минг 198 нафар ўқувчига таълим-тарбия беришади. 500 мингдан ортиқ болалар эса бошланғич синфларда ўқийди.\nЮқоридаги газета-журналлар жами ададини ҳисоблаганда, ҳаммаси 16 581 та экан. Бундан англашиладики, ҳар 372 минг нафар болага, ҳар 30 минг ўқитувчига ёки ҳар 30 минг бошланғич синф ўқувчисига бор-йўғи 1 тадан нашр тўғри келади.\nЭнг қизиқарли ўсмир-ёшлар журнали бўлган “Гулхан”нинг ҳатто ҳар 5 та мактабга 1 нусха ҳам бормаётганига нима дейиш мумкин? Демак, ўн минглаб ўқувчилар 11 йил давомида мактабда ўқиб, болалар нашрларини ҳатто кўрмай, қўлига олмай таълим ўчоқларини битириб кетяпти! Яна болаларимиз китоб ўқимаяпти деб, хафа бўлишимизга не ҳожат?\nИзоҳ қолдиринг Қойил, жаноб ШЕРМАТОВ!газета, Шерматов\n10:19 / 04.06.2021 04.06.2021 12063 0\nБугун 7 сентябрь, душанба.


09 декабр 2019, Тошкент вақти: 04:35\nСовринларни топшириш маросими давомида олиб борувчи Фэй Данауэй адашиб La La Land (“Ла-Ла Ленд”) фильми ғолиб чиққанини эълон қилди. Фильм ижодкорлари мукофотни олиб бўлганидан кейин аслида Moonlight ғолиб чиққани эълон қилинди.\nБунгача маросим муаммосиз кетаётган эди. Аммо бу йилги маросим сиёсий изоҳлар ҳамда АҚШ президенти Дональд Трамп сиёсати танқидига бой бўлди.\nФарҳодий Трампнинг Эрон билан бир қаторда яна олти мусулмон давлат фуқароларини АҚШга киритмаслик бўйича чиқарган қарори туфайли маросимда иштирок этишдан бош тортди. "Оскар"ни унинг ўрнига эронлик муҳандис Аношеҳ Ансарий қабул қилиб олди.\nThe Salesman Теҳрон ҳаёти тасвирланган драма бўлиб, унда ёлғиз қолганида ҳужумга учрайдиган аёл ва унинг турмуш ўртоғи ҳаёти ҳақида ҳикоя қилинади.\nMoonlight фильми эса гиёҳванд онаси қўлида улғаётган майамилик ўсмирнинг ҳаёти ҳақидадир.\n14 номинация бўйича "Оскар" мукофотига номзод бўлган La La Land мюзикли уларнинг 6 та "Оскар" ютишга муваффақ бўлди.\nАввалроқ Суриядаги уруш ҳақидаги The White Helmets (“Оқ каскалар”) қисқа жужжатли фильми ҳам “Оскар” мукофотини қўлга киритган эди. Manchester by the Sea (“Денгиз бўйидаги Манчестер”) ҳамда Fences (“Тўсиқлар”) фильмлари ҳам турли номинацияларда “Оскар” мукофоти билан тақдирланди.